text:
modtagelse af ansøgninger om tilladelse til at operere eller en teknisk godkendelse fra et af den ene parts luftfartsselskaber, der bør forelægges i det format og på den måde, som foreskrives for tilladelser og tekniske godkendelser, udsteder den anden parts kompetente myndigheder de relevante tilladelser med det mindst mulige tidsforbrug til procedurer, forudsat:
 a)
 for så vidt angår et ukrainsk luftfartsselskab:
 i)
 at luftfartsselskabet har sit hovedforretningssted i Ukraine og er indehaver af en gyldig licens i overensstemmelse med Ukraines gældende ret
 ii)
 at Ukraine udøver og opretholder en effektiv myndighedskontrol med luftfartsselskabet, og den relevante kompetente myndighed er entydigt udpeget, og
 iii)
 at luftfartsselskabet ejes, direkte eller i kraft af en ejermajoritet, og effektivt kontrolleres af Ukraine og/eller dets statsborgere, jf. dog denne aftales artikel 20
 b)
 for så vidt angår et luftfartsselskab fra Den Europæiske Union:
 i)
 at luftfartsselskabet har sit hovedforretningssted på en EU-medlemsstats område i henhold til EU-traktaterne og indehaver en gyldig licens i overensstemmelse med Den Europæiske Unions gældende ret
 ii)
 at den EU-medlemsstat, der er ansvarlig for udstedelsen af luftfartsselskabets AOC, udøver og opretholder en effektiv myndighedskontrol med luftfartsselskabet, og den relevante kompetente myndighed er entydigt identificeret, og
 iii)
 at luftfartsselskabet ejes, direkte eller i kraft af en ejermajoritet, og effektivt kontrolleres af én eller flere EU-medlemsstater og/eller deres statsborgere eller af andre stater som anført i bilag V til denne aftale og/eller deres statsborgere, jf. dog denne aftales artikel 20
 c)
 at luftfartsselskabet opfylder betingelserne i de love og forskrifter, der er omhandlet i denne aftales artikel 6, og
 d)
 at bestemmelserne i denne aftales artikel 7 og 8 opretholdes og anvendes.
 Artikel 18
 Gensidig anerkendelse af forskriftsmæssige konstateringer af luftfartsselskabernes egnethed og nationalitet
 1. Ved modtagelse af en ansøgning om tilladelse til at operere eller en teknisk godkendelse fra et luftfartsselskab fra den ene part, anerkender den anden parts kompetente myndigheder den første parts kompetente myndigheders konstatering af dette luftfartsselskabs egnethed eller nationalitet, som om denne konstatering var foretaget af dens egne kompetente myndigheder, uden yderligere forespørgsler herom, jf. dog denne artikels stk. 2.
 2. Hvis den modtagende parts kompetente myndigheder efter modtagelsen af et luftfartsselskabs ansøgning om en tilladelse til at operere eller en teknisk godkendelse eller efter tildelingen af en sådan tilladelse til at operere eller en teknisk godkendelse — til trods for den anden parts kompetente myndigheders konstatering — har særlig grund til at være bekymret for, at betingelserne i denne aftales artikel 17 for tildeling af de relevante tilladelser til at operere eller tekniske godkendelser ikke er opfyldt, underretter de straks disse myndigheder og forelægger vægtige grunde til deres bekymring. I så tilfælde kan hver part anmode om et samråd, der kan omfatte repræsentanter for de relevante kompetente myndigheder og/eller yderligere oplysninger af relevans for denne bekymring, og sådanne anmodninger efterkommes, så snart dette er praktisk muligt. Findes der ingen løsning på spørgsmålet, kan en af parterne forelægge spørgsmålet for Det Fælles Udvalg.
 Artikel 19
 Afvisning, tilbagekaldelse, suspension og begrænsning af en tilladelse til at operere eller teknisk


text:
godkendelse
 1. Hver parts kompetente myndigheder kan afvise, tilbagekalde, suspendere eller begrænse tilladelser til at operere eller tekniske godkendelser eller på anden måde suspendere eller begrænse aktiviteterne for et luftfartsselskab fra en anden part:
 a)
 for så vidt angår et ukrainsk luftfartsselskab:
 i)
 hvis luftfartsselskabet ikke har sit hovedforretningssted i Ukraine eller ikke er indehaver af en gyldig licens i overensstemmelse med Ukraines gældende ret
 ii)
 hvis Ukraine ikke udøver og opretholder en effektiv myndighedskontrol med luftfartsselskabet, eller den relevante kompetente myndighed ikke er entydigt udpeget eller
 iii)
 hvis luftfartsselskabet ikke ejes, direkte eller i kraft af en ejermajoritet, eller ikke kontrolleres effektivt af Ukraine og/eller dets statsborgere, jf. dog denne aftales artikel 20
 b)
 for så vidt angår et luftfartsselskab fra Den Europæiske Union:
 i)
 hvis luftfartsselskabet ikke har sit hovedforretningssted i en EU-medlemsstat, der er omfattet af EU-traktaterne, eller ikke er indehaver af en gyldig licens i henhold til Den Europæiske Unions gældende ret, eller
 ii)
 hvis den EU-medlemsstat, der står for udstedelsen af AOC, ikke udøver og opretholder en effektiv myndighedskontrol med luftfartsselskabet, eller hvis den kompetente myndighed ikke er entydigt identificeret, eller
 iii)
 hvis luftfartsselskabet ikke ejes, direkte eller i kraft af en ejermajoritet, eller ikke effektivt kontrolleres af én eller flere EU-medlemsstater og/eller deres statsborgere eller af andre stater som anført i bilag V til denne aftale og/eller deres statsborgere, jf. dog denne aftales artikel 20
 c)
 hvis luftfartsselskabet ikke opfylder de love og forskrifter, der er omhandlet i denne aftales artikel 6
 d)
 hvis bestemmelserne i denne aftales artikel 7 og 8 ikke opretholdes eller anvendes, eller
 e)
 hvis en part i overensstemmelse med denne aftales artikel 26, stk. 5, har fastslået, at grundlaget for konkurrencevilkår ikke er til stede.
 2. Medmindre det er bydende nødvendigt at gribe ind omgående for at hindre yderligere overtrædelse af denne artikels stk. 1, litra c) eller d), udøves de rettigheder, der følger af denne artikel, først efter samråd med den anden parts kompetente myndigheder.
 3. Ingen af parterne må udøve de rettigheder, der følger af denne artikel, til at afvise, tilbagekalde, suspendere eller begrænse tilladelser til at operere eller tekniske godkendelser til den anden parts luftfartsselskaber med den begrundelse, at ejermajoriteten og/eller den faktiske kontrol indehaves af en eller flere parter i FELO-aftalen eller deres statsborgere, forudsat at denne eller disse parter i FELO-aftalen tilbyder samme vilkår og anvender FELO-aftalens vilkår og betingelser.
 Artikel 20
 Investeringer i luftfartsselskaber
 1. Uanset denne aftales artikel 17 og 19 skal EU-medlemsstater eller deres statsborgere kunne erhverve majoriteten i eller den effektive kontrol med et ukrainsk luftfartsselskab, og Ukraine eller dets statsborgere skal kunne erhverve majoriteten i eller den effektive kontrol med et EU-luftfartsselskab, efter en forudgående afgørelse i Det Fælles Udvalg.
 2. I nævnte afgørelse fastsættes der betingelser for driften af de aftalte luftfartsforbindelser i henhold til denne aftale og for luftfartsforbindelser mellem tredjelande og parterne. Denne aftales artikel 29, stk. 8, finder ikke anvendelse for denne type afgørelser.
 Artikel 21
 Ophævelse af kvantitative restriktioner
 1. Med forbehold af gunstigere

type: contracts

jurisdiction: EU


text:
bestemmelser i eksisterende aftaler ophæver parterne inden for denne aftales anvendelsesområde alle kvantitative restriktioner og foranstaltninger med tilsvarende virkning på overførsel af udstyr, materiel, reservedele og andre komponenter, som et luftfartsselskab skal bruge for fortsat at udføre luftfartstjenester i henhold til vilkårene i denne aftale.
 2. Den i denne artikels stk. 1 omhandlede forpligtelse forhindrer ikke parterne i at indføre forbud mod eller restriktioner over for sådanne overførsler, som er begrundet i hensynet til den offentlige orden, den offentlige sikkerhed, beskyttelse af menneskers og dyrs liv og sundhed, beskyttelse af planter, eller beskyttelse af intellektuel, industriel eller kommerciel ejendomsret. Sådanne forbud eller restriktioner må dog ikke udgøre et middel til vilkårlig forskelsbehandling eller en skjult begrænsning af samhandelen mellem parterne.
 Artikel 22
 Kommercielle muligheder
 Forretningsvirksomhed
 1.
 Parterne er enige om, at hindringer for at drive virksomhed mødt af kommercielle operatører vil kunne hæmme de fordele, der skal opnås med denne aftale. Parterne er derfor enige om at indlede en effektiv og gensidig proces med afskaffelse af hindringer for at drive virksomhed mødt af begge parters kommercielle operatører, når sådanne hindringer kan hæmme de kommercielle aktiviteter, skabe konkurrenceforvridninger eller hæmme tilvejebringelsen af lige vilkår.
 2.
 Det Fælles Udvalg udvikler samarbejdet i forbindelse med forretningsvirksomhed og kommercielle muligheder; det overvåger de fremskridt, der gøres for på effektiv vis at afhjælpe hindringer for at drive virksomhed mødt af kommercielle operatører, og gennemgår regelmæssigt udviklingerne, herunder om nødvendigt også udviklinger vedrørende lovgivningsmæssige og forskriftsmæssige ændringer. I overensstemmelse med denne aftales artikel 29 kan en part anmode om et møde i Det Fælles Udvalg for at drøfte ethvert spørgsmål vedrørende anvendelsen af nærværende artikel.
 Repræsentanter for luftfartsselskaber
 3.
 Begge parters luftfartsselskaber har ret til at etablere repræsentationer på den anden parts område for at markedsføre og sælge lufttransportydelser og dertil knyttede tjenester, herunder retten til at sælge og udstede flybilletter og/eller luftfragtbreve, både egne billetter og/eller luftfragtbreve og alle andre luftfartsselskabers billetter og/eller luftfragtbreve.
 4.
 Hver parts luftfartsselskaber har ret til i overensstemmelse med den anden parts love og forskrifter om indrejse, ophold og beskæftigelse at medtage og beskæftige personale på den anden parts område, som varetager ledelse, markedsføring, tekniske opgaver, driftsopgaver og anden specialistvirksomhed, som kræves til at understøtte udbuddet af lufttransportydelser. Disse personalekrav kan efter luftfartsselskabernes eget valg opfyldes med selskabernes eget personale eller ved at bruge tjenesteydelserne fra en anden organisation, et andet selskab eller et andet luftfartsselskab, der opererer på den pågældende parts område. Begge parter letter og fremmer tilståelsen af arbejdstilladelser, når dette er nødvendigt, for personale, som ansættes i repræsentationerne i henhold til dette stykke, herunder personale, som udfører visse midlertidige opgaver, som ikke overstiger 90 dage, med forbehold af de relevante gældende love og forskrifter.
 Groundhandling
 5.
 Følgende gælder med forbehold af overgangsbestemmelserne i bilag III til denne aftale:
 a)
 hvert luftfartsselskab kan vælge mellem følgende rettigheder med hensyn til groundhandling på den anden parts område, jf. dog litra b):
 i)
 retten til at varetage sin egen groundhandling (»egengroundhandling«), eller
 ii)
 retten til at vælge mellem konkurrerende udbydere,


text:
der kan levere groundhandlingydelser som samlet pakke eller enkeltvis, hvor sådanne udbydere har fået markedsadgang på grundlag af hver parts love og forskrifter, og hvor sådanne udbydere opererer på markedet
 b)
 for bagagehåndtering, groundhandling på forpladsen, brændstof- og oliehåndtering samt fragt- og posthåndtering for så vidt angår den fysiske håndtering af fragt og post mellem lufthavnsterminalen og luftfartøjet, kan rettighederne under litra a), nr. i) og ii), være underlagt begrænsninger i henhold til de love og forskrifter, der gælder på den anden parts område. I tilfælde hvor sådanne begrænsninger udelukker egengroundhandling, og der ikke er egentlig konkurrence mellem udbydere af groundhandlingydelser, skal alle luftfartsselskaber have lige og ikkeforskelsbehandlende adgang til alle ydelser af den art
 c)
 hvert groundhandlingselskab hos hver part har, uanset om det er et luftfartsselskab eller ej, i forbindelse med groundhandling på den anden parts område ret til at udbyde groundhandlingydelser til parternes luftfartsselskaber, der opererer i samme lufthavn, hvor det er tilladt og i overensstemmelse med gældende love og forskrifter.
 Tildeling af slots (ankomst- og afgangstidspunkter) i lufthavne
 6.
 Tildelingen af disponible slots i lufthavne på parternes områder foretages på en uafhængig, gennemsigtig, ikkeforskelsbehandlende og rettidig måde.
 Salg, lokale udgifter og overførsel af midler
 7.
 Hver af parternes luftfartsselskaber må på den anden parts område sælge lufttransportydelser og dertil knyttede tjenester direkte og/eller, efter luftfartsselskabets valg, via dets salgsagenter, andre mellemled udpeget af luftfartsselskabet eller via internettet. Luftfartsselskaberne har ret til at sælge, og enhver person skal frit kunne købe, sådanne transportydelser og tilhørende ydelser i den lokale eller en frit omsættelig valuta i overensstemmelse med de lokale valutaforskrifter.
 8.
 Hvert luftfartsselskab har ret til på anmodning at omveksle lokale indtægter til frit omsættelige valutaer og overføre dem fra den anden parts område til hjemlandet eller til et eller flere lande efter selskabets eget valg i henhold til den gældende lovgivning. Omveksling og overførsel tillades umiddelbart, uden restriktioner og uden at være omfattet af nogen form for afgifter, til den gældende officielle vekselkurs for transaktioner og overførsel, der gælder på det tidspunkt, hvor anmodningen om overførsel indgives første gang.
 9.
 Parternes luftfartsselskaber har ret til at betale udgifter, der påløber lokalt på den anden parts område, herunder køb af brændstof, i den nationale valuta. Efter eget valg kan parternes luftfartsselskaber betale sådanne omkostninger på den anden parts område i frit omsættelig valuta i overensstemmelse med de lokale valutaforskrifter.
 Samarbejdsordninger
 10.
 I forbindelse med drift eller udbud af ruter, der er omfattet af denne aftale, kan parternes luftfartsselskaber indgå samarbejdsaftaler om markedsføring, f.eks. reservering af kapacitet og code share-ordninger, med:
 a)
 et eller flere af parternes luftfartsselskaber
 b)
 et eller flere luftfartsselskaber fra tredjelande, og
 c)
 en hvilken som helst udbyder af overfladetransport (land- eller søtransport),
 under forudsætning af, at: det opererende luftfartsselskab er indehaver af den relevante bemyndigelse, ii) det markedsførende luftfartsselskab har de fornødne ruterettigheder inden for rammerne af de relevante bilaterale bestemmelser, og iii) ordningerne opfylder de krav til sikkerhed og konkurrence, der normalt gælder for sådanne ordninger. Når der sælges passagertransporttjenester i forbindelse


text:
med code share-flyvning, skal køberen på salgsstedet, eller i hvert fald ved indtjekning eller ombordstigning, hvis der ikke skal tjekkes ind i forbindelse med en tilsluttende flyforbindelse, informeres om, hvilke transportudøvere, der driver hvilke afsnit af ruten.
 Intermodal transport
 11.
 For passagertransport gælder, at udbydere af overfladetransporttjenester ikke er omfattet af love eller forskrifter for lufttransport, udelukkende fordi det er et luftfartsselskab, der udbyder overfladetransporttjenesten i eget navn. Udbydere af overfladetransport kan frit vælge, om de vil indgå samarbejdsaftaler. Når udbydere af overfladetransport træffer afgørelse om en sådan aftale, kan de bl.a. tage hensyn til forbrugernes interesser og til tekniske, økonomiske, plads- og kapacitetsmæssige begrænsninger.
 12.
 Uden at dette berører gældende love og forskrifter og uanset andre bestemmelser i denne aftale har parternes luftfartsselskaber og indirekte fragtudbydere ret til i forbindelse med international lufttransport med samme luftfragtbrev uden begrænsninger at fragte gods til og fra destinationer på Ukraines og Den Europæiske Unions område eller i tredjelande med enhver form for overfladetransport, herunder til og fra alle lufthavne med toldfaciliteter, og i givet fald til at fragte gods under toldkontrol. Sådan fragt skal, uanset om der er tale om overflade- eller lufttransport, have adgang til lufthavnens toldmyndigheder og -faciliteter. Luftfartsselskaberne kan vælge selv at udføre deres overfladetransport eller at tilbyde overfladetransport via aftaler med andre virksomheder, herunder andre luftfartsselskaber og indirekte udbydere af luftfragt. Sådanne intermodale fragtydelser kan tilbydes til en samlet pris for den kombinerede luft- og overfladetransport, forudsat at afsenderne oplyses korrekt om omstændighederne ved transporten.
 Med henblik på dette stykkes første afsnit omfatter »overfladetransport« både land- og søtransport.
 Leasing
 13.
 Hver parts luftfartsselskaber har ret til at udøve de aftalte luftfartsforbindelser ved anvendelse af luftfartøjer med eller uden besætning fra andre luftfartsselskaber, herunder fra tredjelande, når alle deltagere i sådanne ordninger opfylder bestemmelserne i de love og forskrifter, som parterne normalt anvender på sådanne aftaler.
 Ingen af parterne må pålægge luftfartsselskaber, der bortchartrer deres udstyr, at de skal besidde trafikrettigheder i henhold til denne aftale.
 Ukrainske luftfartsselskabers og EU-luftfartsselskabers leje af et luftfartøj med besætning (wet-leasing) hos et luftfartsselskab fra et andet tredjeland end dem, der er nævnt i bilag V til denne aftale, med det formål at udnytte rettighederne i denne aftale, skal forblive en undtagelse eller opfylde midlertidige behov. Et sådant lejemål skal forelægges til forudgående godkendelse hos den licensudstedende myndighed for det luftfartsselskab, der leaser det wet-leasede luftfartøj, og hos den anden parts kompetente myndighed.
 Franchising-, branding- og handelsmæssige koncessionsordninger
 14.
 Hver parts luftfartsselskaber har ret til at indgå i franchising-, branding- eller handelsmæssige koncessionsordninger med selskaber, herunder luftfartsselskaber, i hver af parternes område eller i tredjelande, forudsat at luftfartsselskaberne har de fornødne bemyndigelser og opfylder bestemmelserne i de love og forskrifter, som parterne normalt anvender på sådanne ordninger, navnlig om adgang til at få oplyst, hvilket luftfartsselskab der driver ruten.
 Night-stops
 15.
 Hver parts luftfartsselskaber har ret til at foretage night-stops i den anden parts lufthavne, der er åbne for international trafik.
 Artikel 23
 Told og beskatning
 1. Luftfartøjer, som benyttes i international lufttransport


text:
af et af den anden parts luftfartsselskaber, såvel som deres sædvanlige udstyr, beholdninger af brændstof, smøreolie, teknisk forråd, jordbaseret udstyr, reservedele (herunder motorer), luftfartøjsforråd (herunder, men ikke begrænset til, fødevarer, drikkevarer, alkohol, tobak og andre produkter, som sælges eller bruges af passagerer i begrænsede mængder under flyvningen) og andre produkter, som udelukkende bruges i forbindelse med drift eller servicering af luftfartøjer, der benyttes i international lufttransport, er ved ankomsten på en parts område på grundlag af gensidighed og efter dens relevante gældende lovgivning fritaget for alle importrestriktioner, ejendomsskatter, kapitalafgifter, told, punktafgifter og andre lignende afgifter, og gebyrer, som:
 a)
 opkræves af de nationale eller lokale myndigheder eller Den Europæiske Union, og
 b)
 ikke bygger på omkostningerne ved de leverede ydelser, forudsat, at udstyr, forsyninger og beholdninger forbliver om bord på luftfartøjet.
 2. Med undtagelse af afgifter baseret på omkostningen af en leveret ydelse er følgende på grundlag af gensidighed efter den relevante gældende lovgivning også fritaget for de skatter, afgifter, vederlag og gebyrer, som er omhandlet i denne artikels stk. 1:
 a)
 luftfartøjsforråd indført til eller leveret på en parts område og medbragt om bord — inden for rimelighedens grænser — til brug om bord på afrejsende luftfartøjer i et af den anden parts luftfartsselskaber, der benyttes til international lufttransport, herunder i fald forrådet skal bruges på den del af turen, der foregår over nævnte område
 b)
 jordbaseret udstyr og reservedele (herunder motorer), der indføres til en parts område til vedligeholdelse eller reparation af et af den anden parts luftfartøjer, der benyttes i international lufttransport
 c)
 brændstof, smøreolie og teknisk forråd indført til eller leveret på en parts område til brug i eller om bord på et luftfartøj i et af den anden parts luftfartsselskaber, der benyttes til international lufttransport, herunder i fald forrådet skal bruges på den del af turen, der foregår over nævnte område
 d)
 tryksager, jf. hver parts toldlovgivning, der indføres til eller leveres på en parts område og tages om bord til brug i et afrejsende luftfartøj, som et af den anden parts luftfartsselskaber benytter til international lufttransport, herunder i fald sådanne tryksager skal bruges på den del af turen, der foregår over nævnte område, og
 e)
 flyvesikkerheds- og sikkerhedsbeskyttelsesudstyr til brug i lufthavne eller fragtterminaler.
 3. Uanset andre bestemmelser om det modsatte er intet i denne aftale til hinder for, at en part uden forskelsbehandling kan opkræve enhver form for skatter, afgifter eller gebyrer på brændstof, der på deres område leveres til brug i et luftfartsselskabs luftfartøj, som opererer mellem to destinationer på dets område.
 4. Det i denne artikels stk. 1 og 2 omhandlede udstyr og forråd kan forlanges opbevaret under de kompetente myndigheders opsyn eller kontrol og må ikke overdrages, medmindre told og afgifter afregnes.
 5. De fritagelser, der fastsættes i denne artikel, finder også anvendelse i situationer, hvor en parts luftfartsselskaber har indgået aftaler med andre luftfartsselskaber, som den anden part yder tilsvarende fritagelser, om lån eller overdragelse af de i denne artikels stk. 1 og 2 omhandlede genstande på den anden


text:
parts område.
 6. Intet i denne aftale hindrer parterne i at opkræve skat, told, gebyrer eller afgifter på varer, som sælges til passagerer med andet formål end fortæring om bord, på en luftrute mellem to destinationer på en parts område, hvor udstigning og ombordstigning er tilladt.
 7. Bagage og fragt i direkte transit over en parts område fritages for skat, told, afgifter og lignende gebyrer og afgifter, der ikke er baseret på omkostningerne ved den ydede tjeneste.
 8. Almindeligt luftfartsudstyr samt materialer og forsyninger, der normalt forefindes om bord på parternes luftfartsselskabers luftfartøjer, må kun aflæsses på den anden parts område efter godkendelse fra toldmyndighederne på det pågældende område. I sådanne tilfælde skal det pågældende udstyr muligvis overvåges af toldmyndighederne, indtil det genudføres eller på anden måde bortskaffes i overensstemmelse med toldbestemmelserne.
 9. Aftalens bestemmelser berører ikke momsområdet, bortset fra importmoms. Aftalens bestemmelser berører ikke bestemmelserne i eventuelle konventioner mellem en medlemsstat og Ukraine med henblik på at undgå dobbeltbeskatning af indtægter og kapital, der måtte være i kraft på det relevante tidspunkt.
 Artikel 24
 Afgifter for brug af lufthavne og luftfartsfaciliteter og -tjenester
 1. Hver part skal sikre, at brugerafgifter, som dens kompetente afgiftsopkrævende myndigheder eller organer eventuelt pålægger den anden parts luftfartsselskaber for anvendelse af luftfarts- og flyvekontroltjenester, lufthavne, sikkerhedsbeskyttelse af luftfarten og dermed forbundne faciliteter og tjenester, er retfærdige, rimelige og omkostningsrelaterede og ikke uretmæssigt forskelsbehandlende samt ligeligt fordelt blandt kategorierne af brugere. Uanset denne aftales artikel 9 kan disse afgifter afspejle, men må ikke overstige, de kompetente afgiftsopkrævende myndigheders eller organers samlede omkostninger ved at stille passende faciliteter og tjenester til rådighed til sikkerhedsbeskyttelse i lufthavne og på luftfartsområdet i lufthavnen eller inden for den pågældende lufthavns system. Disse afgifter kan omfatte et rimeligt afkast på aktiver efter afskrivning. De faciliteter og tjenester, som der opkræves brugerafgift for, skal være effektive og have den bedst mulige økonomi. I alle tilfælde må den anden parts luftfartsselskaber ved pålæggelse af de pågældende afgifter ikke gives ringere vilkår end de gunstigste vilkår, der gælder for et andet luftfartsselskab på fastsættelsestidspunktet. Brugerafgifter fastsættes af parternes kompetente afgiftsopkrævende myndigheder eller organer i national eller udenlandsk valuta.
 2. Hver part tilskynder til eller stiller krav om samråd i henhold til gældende lovgivning mellem deres respektive kompetente afgiftsopkrævende myndigheder og organer og de luftfartsselskaber og/eller deres repræsentative organer, som benytter tjenester og faciliteter, og de sikrer, at de kompetente afgiftsopkrævende myndigheder eller organer og luftfartsselskaber og/eller deres repræsentative organer udveksler alle oplysninger, der er nødvendige for at kunne foretage en korrekt vurdering af brugerafgifternes rimelighed i overensstemmelse med principperne i denne artikels stk. 1. Hver part sikrer, at dennes kompetente afgiftsopkrævende myndigheder eller organer giver brugerne et rimeligt varsel om forslag til ændring af brugerafgifter, for at brugerne kan fremføre deres synspunkter, inden der foretages ændringer.
 Artikel 25
 Prisfastsættelse
 1. Parterne tillader, at luftfartsselskaberne fastsætter priser frit på grundlag af fri og retfærdig konkurrence.
 2. Parterne må ikke kræve, at priserne indberettes eller bekendtgøres.
 3. Hvis en af parternes kompetente myndigheder er af


text:
den opfattelse, at en pris er uforenelig med hensynene i denne artikel, underretter de på passende vis den anden berørte parts kompetente myndigheder herom, og de kan anmode om samråd med disse myndigheder. Der kan indledes samråd mellem de kompetente myndigheder for at diskutere anliggender som f.eks. priser, som kan være uretfærdige, urimelige, forskelsbehandlende eller subsidierede. Sådanne samråd finder sted senest 30 dage efter datoen for modtagelse af anmodningen.
 Artikel 26
 Konkurrencesituationen
 1. Inden for denne aftales anvendelsesområde skal afsnit IV i associeringsaftalen eller en efterfølgende aftale mellem Den Europæiske Union, dens medlemsstater og Ukraine finde anvendelse, medmindre aftalen indeholder mere specifikke regler om konkurrence og statsstøtte til luftfartssektoren.
 2. Parterne anerkender, at det er deres fælles målsætning at skabe retfærdige konkurrencevilkår med henblik på udøvelse af lufttrafik. Parterne anerkender, at luftfartsselskaber er mest tilbøjelige til at udøve retfærdig konkurrencepraksis, hvis de pågældende luftfartsselskaber opererer på fuldt ud kommercielt grundlag og ikke modtager støtte.
 3. Statsstøtte, som forvrider eller truer med at forvride konkurrencevilkårene ved at begunstige visse selskaber eller foretagender, eller visse luftfartsprodukter eller -tjenester, er uforenelig med denne aftales rette funktion, for så vidt som den kan påvirke handelen mellem parterne på luftfartsområdet.
 4. For så vidt angår statsstøtte, skal praksis, der strider mod denne artikels bestemmelser, vurderes på grundlag af de kriterier, som udledes af anvendelsen af de gældende konkurrenceregler i Den Europæiske Union og navnlig dem, der er angivet i bilag VII til denne aftale.
 5. Hvis en af parterne finder, at der gælder betingelser på den anden parts område, navnlig på grund af støtte, som negativt vil påvirke den pågældende parts luftfartsselskabers rimelige og lige muligheder for at konkurrere, kan den forelægge den anden part sine bemærkninger. Den kan endvidere anmode om et møde i Det Fælles Udvalg som fastsat i denne aftales artikel 29. Et sådant samråd skal iværksættes inden for 30 dage efter modtagelsen af en sådan anmodning. Opnås der ikke en tilfredsstillende enighed inden for 30 dage fra iværksættelsen af samrådet, er dette tilstrækkelig begrundelse for, at den part, der anmodede om samrådet, kan træffe foranstaltninger til at afvise, tilbagekalde, suspendere eller begrænse de berørte luftfartsselskabers tilladelser i overensstemmelse med denne aftales artikel 19.
 6. De i denne artikels stk. 5 omhandlede foranstaltninger skal være relevante, proportionale og begrænset med hensyn til rækkevidde og varighed til det, der er strengt nødvendigt. De må udelukkende rettes mod det eller de luftfartsselskaber, som drager fordel af støtte eller de betingelser, der henvises til i denne artikel, og de berører ikke parternes ret til at træffe foranstaltninger i medfør af denne aftales artikel 31.
 7. Hver part kan efter at have underrettet den anden part henvende sig til de ansvarlige regeringsorganer på den anden parts område, herunder organer på statsligt, regionalt eller lokalt plan, for at drøfte spørgsmål i forbindelse med denne artikel.
 8. Intet i denne aftale begrænser eller truer parternes konkurrencemyndigheders beføjelser, idet de har enekompetence til at afgøre alle spørgsmål vedrørende håndhævelse af konkurrenceretten. Enhver foranstaltning i medfør af denne artikel må


text:
ikke berøre foranstaltninger truffet af disse myndigheder, som skal være fuldt uafhængige af foranstaltninger, der træffes i henhold til denne artikel.
 9. Denne artikel finder anvendelse med forbehold af parternes love og forskrifter angående forpligtelse til offentlig tjeneste på parternes område.
 10. Parterne udveksler oplysninger under hensyntagen til begrænsninger pålagt af krav om forretningshemmelighed og tavshedspligt.
 Artikel 27
 Statistik
 1. Parterne fremlægger de statistikker for den anden part, der er påkrævet i henhold til nationale love og forskrifter, og efter anmodning andre statistiske oplysninger, som med rimelighed kan kræves med henblik på at gennemgå driften af luftfartstjenesterne.
 2. Parterne samarbejder inden for rammerne af Det Fælles Udvalg med henblik på at lette udvekslingen af statistiske oplysninger for at overvåge udviklingen af lufttrafikken i henhold til denne aftale.
 AFSNIT IV
 INSTITUTIONELLE BESTEMMELSER
 Artikel 28
 Fortolkning og håndhævelse
 1. Parterne træffer alle foranstaltninger af generel eller specifik art, der kræves for at sikre opfyldelsen af de forpligtelser, aftalen fører med sig, og afstår fra alle foranstaltninger, der kan bringe virkeliggørelsen af aftalens målsætninger i fare.
 2. Hver part er ansvarlig for håndhævelsen af denne aftale på eget område. Ukraine er ligeledes ansvarlig for at gennemføre sin lovgivning, der vedtages for i Ukraines retssystem at indarbejde de krav og normer i Den Europæiske Unions retsakter om civil luftfart, der er omhandlet i bilag I til denne aftale.
 3. Hver part giver den anden part alle nødvendige oplysninger og enhver nødvendig bistand i forbindelse med undersøgelser af eventuelle overtrædelser af bestemmelser i denne aftale, som den anden part foretager i medfør af sine respektive beføjelser i henhold til denne aftale.
 4. Når parterne udøver de beføjelser, denne aftale giver dem, i anliggender, som er af væsentlig interesse for den anden part, og som berører den anden parts myndigheder, selskaber eller foretagender, skal den anden parts kompetente myndigheder underrettes om alle enkeltheder og have lejlighed til at udtale sig, inden den endelige afgørelse træffes.
 5. For så vidt bestemmelserne i denne aftale og bestemmelserne i de i bilag I til denne aftale anførte retsakter indholdsmæssigt er identiske med de tilsvarende regler i EU-traktaterne og med retsakter udstedt i henhold til EU-traktaterne, fortolkes disse bestemmelser ved deres gennemførelse og anvendelse i overensstemmelse med henholdsvis Den Europæiske Unions Domstols, i det følgende benævnt »Domstolen«, og Europa-Kommissionens relevante kendelser og afgørelser.
 Artikel 29
 Det Fælles Udvalg
 1. Der nedsættes et fælles udvalg bestående af repræsentanter for parterne, og dets opgave skal være at forvalte aftalen og sikre, at den gennemføres korrekt. Med henblik herpå udarbejder Det Fælles Udvalg henstillinger og træffer afgørelser om de anliggender, som er udtrykkeligt omfattet af denne aftale.
 2. Det Fælles Udvalgs afgørelser vedtages ved konsensus og er bindende for parterne. Parterne sætter dem i kraft i overensstemmelse med deres interne procedurer. Parterne vil underrette hinanden om afslutningen af sådanne procedurer og datoen for afgørelsers ikrafttræden. Hvis en afgørelse fra Det Fælles Udvalg foreskriver, at en part skal træffe foranstaltninger, træffer denne part de nødvendige foranstaltninger og underretter Det Fælles Udvalg herom.
 3. Det


text:
Fælles Udvalg fastsætter ved en afgørelse sin forretningsorden.
 4. Det Fælles Udvalg mødes efter behov, når en part anmoder herom.
 5. En part kan også anmode om et møde i Det Fælles Udvalg for at søge at løse problemer med fortolkningen eller anvendelsen af denne aftale. Et sådant møde skal finde sted hurtigst muligt, men senest to måneder efter datoen for modtagelse af anmodningen, medmindre andet er aftalt mellem parterne.
 6. Parterne udveksler oplysninger og konsulterer på anmodning af en part hinanden i Det Fælles Udvalg for at sikre, at aftalen gennemføres korrekt.
 7. Hvis en af parterne finder, at den anden ikke gennemfører en afgørelse fra Det Fælles Udvalg korrekt, kan førstnævnte part anmode om, at spørgsmålet behandles i Det Fælles Udvalg. Hvis Det Fælles Udvalg ikke kan løse spørgsmålet i løbet af to måneder efter, at det er blevet indbragt, kan den anmodende part træffe nødvendige beskyttelsesforanstaltninger efter denne aftales artikel 31.
 8. Hvis Det Fælles Udvalg ikke træffer afgørelse om et spørgsmål senest seks måneder efter, at det er blevet indbragt, kan parterne træffe nødvendige midlertidige beskyttelsesforanstaltninger efter denne aftales artikel 31, jf. dog nærværende artikels stk. 2.
 9. I overensstemmelse med denne aftales artikel 20 undersøger Det Fælles Udvalg spørgsmål om bilaterale investeringer i ejermajoritet eller ændringer i den faktiske kontrol med parternes luftfartsselskaber.
 10. Det Fælles Udvalg fremmer også samarbejdet mellem parterne ved at:
 a)
 undersøge markedsvilkår, der påvirker lufttrafikken i henhold til denne aftale
 b)
 behandle og i videst mulig udstrækning effektivt løse spørgsmål vedrørende forretningsvirksomhed, som bl.a. kan hæmme markedsadgangen og en gnidningsløs udøvelse af aftalte luftfartsforbindelser inden for rammerne af denne aftale, med henblik på at sikre lige vilkår, forskriftsmæssig overensstemmelse og mindst mulige forskriftsmæssige byrder for kommercielle operatører
 c)
 fremme udvekslinger på ekspertniveau om nye lovgivnings- eller forskriftsmæssige initiativer og udviklinger samt vedtagelse af nye instrumenter inden for international offentlig og privat luftfartsret, navnlig på områderne sikkerhedsbeskyttelse, flyvesikkerhed, miljø, luftfartsinfrastruktur (herunder slots), lufthavne, industrielt samarbejde, lufttrafikstyring, konkurrencevilkår og forbrugerbeskyttelse
 d)
 regelmæssigt undersøge, hvilke følger denne aftales gennemførelse får for forholdene på arbejdsmarkedet, navnlig for beskæftigelsen, og ved at tilrettelægge formålstjenlige reaktioner på indvendinger, der findes berettigede
 e)
 overveje potentielle områder, hvor denne aftale kan udbygges, herunder anbefalinger vedrørende ændringer af denne aftale
 f)
 opnå konsensual enighed om forslag, fremgangsmåder eller dokumenter af proceduremæssig art i direkte tilknytning til denne aftales funktion
 g)
 overveje og udvikle teknisk bistand på de områder, der omfattes af denne aftale, og
 h)
 fremme samarbejde i relevante internationale fora og bestræbe sig på at fastlægge samordnede holdninger.
 Artikel 30
 Tvistbilæggelse og voldgift
 1. Hvis der opstår tvister mellem parterne i forbindelse med fortolkning eller anvendelse af aftalen, skal de først og fremmest søge at løse problemerne gennem formelle samråd i Det Fælles Udvalg efter denne aftales artikel 29, stk. 5. I tilfælde, hvor Det Fælles Udvalg træffer afgørelser i henhold til denne procedure vedrørende fortolkningen eller anvendelsen af de krav og normer, der er omhandlet i bilag I til denne aftale, skal sådanne afgørelser overholde Domstolens kendelser


text:
og afgørelser om fortolkningen af de relevante krav og normer samt Europa-Kommissionens afgørelser, der træffes i overensstemmelse med de relevante krav og normer.
 2. Hver af parterne kan indbringe enhver tvist om anvendelsen eller fortolkningen af denne aftale, som ikke har kunnet løses efter denne artikels stk. 1, for et voldgiftspanel med tre voldgiftsdommere i overensstemmelse med følgende procedure:
 a)
 hver part udpeger en voldgiftsdommer senest 60 dage efter, at den anden parts meddelelse om anmodningen om voldgift i et voldgiftspanel er modtaget gennem de diplomatiske kanaler; den tredje voldgiftsdommer udpeges af de to øvrige voldgiftsdommere efter endnu højst 60 dage; har en af parterne ikke udpeget en voldgiftsdommer inden for den aftalte periode, eller er den tredje voldgiftsdommer ikke udpeget inden for den aftalte periode, kan hver part anmode ICAO-Rådets formand om at udpege den eller de fornødne voldgiftsdommere; er ICAO-Rådets formand af samme nationalitet som en af parterne, skal ICAO-Rådets øverste næstformand, der ikke er diskvalificeret på dette grundlag, foretage udpegningen
 b)
 den tredje voldgiftsdommer, der udpeges i medfør af litra a), bør være statsborger i en tredjestat og fungere som voldgiftspanelets formand
 c)
 voldgiftspanelet fastsætter sin forretningsorden, og
 d)
 indtil der foreligger en endelig afgørelse fra voldgiftspanelet, fordeles udgifterne i sagens indledende fase ligeligt mellem parterne.
 3. Efter anmodning fra en af parterne kan voldgiftspanelet, når det er trådt sammen, pålægge den anden part at iværksætte midlertidige afhjælpende foranstaltninger frem til panelets endelige afgørelse.
 4. Voldgiftspanelets foreløbige og endelige afgørelser er bindende for parterne. Voldgiftspanelet skal søge at vedtage foreløbige eller endelige afgørelser ved konsensus. Er det ikke muligt at opnå konsensus, træffer det sine afgørelser ved afstemning med flertal.
 5. Hvis en af parterne ikke har handlet i overensstemmelse med en afgørelse, som voldgiftspanelet har truffet i medfør af denne artikel, senest 30 dage efter datoen for modtagelse af meddelelsen, kan den anden part begrænse, suspendere eller tilbagekalde de rettigheder eller privilegier, denne har tildelt den skyldige part i henhold til denne aftale, så længe undladelsen består.
 Artikel 31
 Beskyttelsesforanstaltninger
 1. Uden at dette berører denne aftales artikel 7 og 8 og flyvesikkerheds- og sikkerhedsbeskyttelsesvurderingerne som omhandlet i bilag III til denne aftale, kan en part træffe egnede beskyttelsesforanstaltninger, hvis den finder, at den anden part har tilsidesat en forpligtelse i henhold til denne aftale. Beskyttelsesforanstaltningers omfang og varighed skal begrænses til, hvad der er strengt nødvendigt for at afhjælpe problemet eller opretholde balancen i aftalen. Der vælges fortrinsvis foranstaltninger, som forstyrrer denne aftales funktion mindst muligt.
 2. En part, som overvejer at træffe beskyttelsesforanstaltninger, underretter straks den anden part via Det Fælles Udvalg og fremlægger alle relevante oplysninger.
 3. Parterne indleder straks samråd i Det Fælles Udvalg for at finde en løsning, der kan accepteres af dem begge.
 4. Den pågældende part må først træffe beskyttelsesforanstaltninger en måned efter datoen for den i denne artikels stk. 2 omhandlede underretning, medmindre den i denne artikels stk. 3 omhandlede samrådsprocedure afsluttes inden udløbet af denne frist, jf. dog denne aftales artikel 7 og 8.
 5. Den pågældende


text:
part underretter straks Det Fælles Udvalg om de trufne foranstaltninger og fremlægger alle relevante oplysninger.
 6. Foranstaltninger efter denne artikel ophæves, så snart den skyldige part opfylder denne aftales bestemmelser.
 Artikel 32
 Videregivelse af oplysninger
 Parternes repræsentanter, delegerede og eksperter samt andre embedsmænd, som handler i henhold til denne aftale, må — selv efter at deres hverv er ophørt — ikke videregive oplysninger, som er omfattet af kravet om professionel tavshedspligt, til tredjemand, f.eks. relevante sikkerhedsoplysninger og oplysninger om selskaber eller foretagender, deres forretningsforbindelser eller deres omkostningsforhold.
 Artikel 33
 Overgangsordninger
 1. I bilag III til denne aftale fastlægges de overgangsordninger og tilhørende overgangsperioder, som gælder mellem parterne.
 2. Ukraines gradvise overgang til effektivt at gennemføre de krav og normer i Den Europæiske Unions retsakter om civil luftfart, der er omhandlet i bilag I til denne aftale, og opfyldelsen af betingelser i henhold til bilag III til denne aftale, underkastes vurderinger, som foretages af Europa-Kommissionen i samarbejde med Ukraine, og, hvad angår flyvesikkerhedsrelaterede standardinspektioner udført af EASA, i overensstemmelse med de krav og normer, der er anført i bilag I, del C, til denne aftale.
 Når Ukraine finder det godtgjort, at de relevante lovgivningsmæssige krav og normer er indarbejdet i ukrainsk lovgivning og gennemført, underretter den Europa-Kommissionen om, at en vurdering bør foretages.
 3. Hvis Europa-Kommissionen fastslår, at Ukraine opfylder de relevante krav og normer, forelægger den sagen for Det Fælles Udvalg, for at det kan træffe en afgørelse om, at Ukraine er kvalificeret til at fortsætte til næste overgangsperiode eller opfylder alle disse krav.
 4. Fastslår Europa-Kommissionen, at Ukraine ikke opfylder de relevante krav og normer, underretter den Det Fælles Udvalg herom. Europa-Kommissionen skal derefter anbefale Ukraine specifikke forbedringer og i samråd med Ukraine fastlægge en gennemførelsesperiode, inden for hvilken de relevante mangler med rimelighed kan afhjælpes. Inden udløbet af gennemførelsesperioden foretages en anden og, om nødvendigt, flere opfølgende vurderinger med sigte på at fastslå, om de anbefalede forbedringer reelt er blevet gennemført fyldestgørende.
 5. Fastslår Europa-Kommissionen, at de relevante mangler er udbedret, overlader den det til Det Fælles Udvalg at træffe afgørelse i overensstemmelse hermed som fastsat i denne artikels stk. 3.
 Artikel 34
 Forholdet til andre aftaler og/eller ordninger
 1. Bestemmelserne i denne aftale har forrang frem for de relevante bestemmelser i de bilaterale lufttrafikaftaler og/eller -ordninger mellem parterne.
 2. Uanset denne artikels stk. 1 anvendes bestemmelserne om ejerforhold, trafikrettigheder, kapacitet, trafikhyppighed, flytype eller flyskift, code share og prisfastsættelse i en bilateral aftale eller ordning, som er indgået mellem Ukraine og Den Europæiske Union eller en EU-medlemsstat, mellem parterne, hvis en sådan bilateral aftale og/eller ordning er mere fordelagtig med hensyn til de pågældende luftfartsselskabers frihed, eller på anden måde er gunstigere, og forudsat, at der ikke er tale om forskelsbehandling mellem EU-medlemsstaterne og deres statsborgere. Det samme gælder for bestemmelser, som ikke er omfattet af denne aftale.
 3. Hvis parterne tiltræder en multilateral aftale eller støtter en beslutning truffet af ICAO eller en anden international organisation, som vedrører forhold, der er omfattet af nærværende aftale, drøfter de


text:
i Det Fælles Udvalg, om nærværende aftale skal ændres for at tage højde herfor.
 Artikel 35
 Finansielle bestemmelser
 Med forbehold af denne aftales artikel 5, stk. 1, litra b), skal partnerne afsætte tilstrækkelige finansielle ressourcer, herunder vedrørende Det Fælles Udvalg, til gennemførelsen af denne aftale på deres respektive områder.
 AFSNIT V
 IKRAFTTRÆDEN, REVISION, OPHÆVELSE OG AFSLUTTENDE BESTEMMELSER
 Artikel 36
 Ændring
 1. Det Fælles Udvalg kan efter forslag fra en af parterne og i overensstemmelse med denne artikel ved konsensus beslutte at ændre bilagene til denne aftale, jf. denne aftales artikel 15, stk. 3, litra a).
 2. Ændring af bilagene til denne aftale træder i kraft, efter at parterne har afsluttet de nødvendige interne procedurer.
 3. På anmodning af en af parterne og i overensstemmelse med de relevante procedurer, idet der tages hensyn til eventuelle henstillinger fra Det Fælles Udvalg, tages denne aftale op til revision i lyset af anvendelsen af dens bestemmelser for at tage hensyn til den nødvendige fremtidige udvikling. Enhver deraf følgende ændring af denne aftale træder i kraft som fastsat i denne aftales artikel 38.
 Artikel 37
 Ophør
 Hver af parterne kan når som helst ad diplomatiske kanaler give den anden part skriftlig notifikation om sin beslutning om at opsige denne aftale. En sådan notifikation sendes samtidig til ICAO. Denne aftale ophører ved midnat (GMT) ved udgangen af Den Internationale Luftfartssammenslutnings trafiksæson, som er i kraft ét år fra datoen for den skriftlige notifikation om opsigelse, medmindre notifikationen trækkes tilbage efter gensidig aftale mellem parterne inden udløbet af denne periode.
 Artikel 38
 Ikrafttræden og midlertidig anvendelse
 1. Denne aftale ratificeres eller godkendes af signatarerne efter deres egne procedurer.
 2. Denne aftale træder i kraft på den første dag i den anden måned efter datoen for den sidste note i udvekslingen af diplomatiske noter mellem parterne, hvor de bekræfter, at alle procedurer, der er nødvendige for denne aftales ikrafttræden, er afsluttet. Med henblik på denne udveksling fremsender Ukraine til Generalsekretariatet for Rådet for Den Europæiske Union sin diplomatiske note til Den Europæiske Union og dens medlemsstater, og Generalsekretariatet for Rådet for Den Europæiske Union fremsender til Ukraine den diplomatiske note fra Den Europæiske Union og dens medlemsstater. Den diplomatiske note fra Den Europæiske Union og dens medlemsstater skal omfatte meddelelser fra hver medlemsstat, som bekræfter, at dens procedurer, der er nødvendige for denne aftales ikrafttræden, er afsluttet.
 3. Uanset denne artikels stk. 2 er parterne enige om at anvende aftalen midlertidigt — i overensstemmelse med deres interne procedurer eller national lovgivning, alt efter tilfældet — fra den første dag i måneden efter datoen for den sidste note, hvor parterne meddeler hinanden, at de relevante nationale procedurer, der er nødvendige for at anvende aftalen midlertidigt eller i givet fald indgå aftalen, er afsluttet.
 4. Generalsekretæren for Rådet for Den Europæiske Union er depositar for denne aftale.
 Artikel 39
 Registrering hos ICAO og De Forenede Nationers sekretariat
 Denne aftale og alle ændringer heraf registreres af Ukraine hos ICAO og hos De Forenede Nationers sekretariat i overensstemmelse med artikel 102 i


text:
De Forenede Nationers pagt, efter at den er trådt i kraft.
 Artikel 40
 Autentisk tekst
 Denne aftale er udfærdiget i to eksemplarer på bulgarsk, dansk, engelsk, estisk, finsk, fransk, græsk, kroatisk, irsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk og ukrainsk, idet hver af disse tekster har samme gyldighed.
 TIL BEKRÆFTELSE HERAF har undertegnede befuldmægtigede, behørigt bemyndigede i så henseende, undertegnet denne aftale.
 Съставено в Киев на дванадесети октомври две хиляди двадесет и първа година.
 Hecho en Kiev, el doce de octubre de dos mil veintiuno.
 V Kyjevě dne dvanáctého října dva tisíce dvacet jedna.
 Udfærdiget i Kiev den tolvte oktober to tusind og enogtyve.
 Geschehen zu Kiew am zwölften Oktober zweitausendeinundzwanzig.
 Kahe tuhande kahekümne esimese aasta oktoobrikuu kaheteistkümnendal päeval Kiievis.
 Έγινε στο Κίεβο, στις δώδεκα Οκτωβρίου δύο χιλιάδες είκοσι ένα.
 Done at Kyiv on the twelfth day of October in the year two thousand and twenty one.
 Fait à Kiev, le douze octobre deux mille vingt et un.
 Arna dhéanamh i gCív, an dóú lá déag de Dheireadh Fómhair an bhliain dhá mhíle fiche agus haon.
 Sastavljeno u Kijevu dvanaestog listopada godine dvije tisuće dvadeset prve.
 Fatto a Kiev, addì dodici ottobre duemilaventuno.
 Kijevā, divi tūkstoši divdesmit pirmā gada divpadsmitajā oktobrī.
 Priimta du tūkstančiai dvidešimt pirmų metų spalio dvyliktą dieną Kijeve.
 Kelt Kijevben, a kétezer-huszonegyedik év október havának tizenkettedik napján.
 Magħmul f'Kiev, fit-tnax-il jum ta’ Ottubru fis-sena elfejn u wieħed u għoxrin.
 Gedaan te Kiev, twaalf oktober tweeduizend eenentwintig.
 Sporządzono w Kijowie dnia dwunastego października roku dwa tysiące dwudziestego pierwszego.
 Feito em Kiev, em doze de outubro de dois mil e vinte e um.
 Întocmit la Kiev la doisprezece octombrie două mii douăzeci și unu.
 V Kyjeve dvanásteho októbra dvetisícdvadsaťjeden.
 V Kijevu, dne dvanajstega oktobra leta dva tisoč enaindvajset.
 Tehty Kiovassa kahdentenatoista päivänä lokakuuta vuonna kaksituhattakaksikymmentäyksi.
 Som skedde i Kiev den tolfte oktober år tjugohundratjugoett.
 Учинено в Києвi дванадцятого жовтня двi тисячi двадцять першого року.
 (1) Denne betegnelse indebærer ingen stillingtagen til Kosovos status, og den er i overensstemmelse med UNSCR 1244 (1999) og ICJ's udtalelse om Kosovos uafhængighedserklæring.
 BILAG I
 LISTE OVER GÆLDENDE KRAV OG NORMER, SOM ER VEDTAGET AF DEN EUROPÆISKE UNION PÅ OMRÅDET CIVIL LUFTFART, OG SOM SKAL INDARBEJDES I UKRAINES LOVGIVNING
 De gældende krav og normer i følgende EU-retsakter skal indarbejdes i Ukraines lovgivning; de anses for at indgå i denne aftale og skal anvendes i henhold til denne aftale og bilag III til denne aftale, medmindre andet er angivet. Eventuelle tilpasninger og ændringer af de enkelte retsakter er angivet i dette bilag.
 De gældende krav og normer i retsakter, der er omhandlet i dette bilag, er bindende for parterne og indgår eller indarbejdes i deres interne retsorden på følgende måde:
 a)
 Den Europæiske Unions forordninger og direktiver er bindende for Den Europæiske Union og dens medlemsstater i overensstemmelse med EU-traktaterne.
 b)
 En ukrainsk national retsakt, der er vedtaget med henblik på at gennemføre bestemmelserne i de tilsvarende forordninger og direktiver fra Den Europæiske Union, skal være


text:
retligt bindende for Ukraine, idet valget af form og metode for gennemførelsen overlades til Ukraine.
 A. Markedsadgang, accessoriske begrænsninger og lignende
 Nr. 1008/2008
 Europa-Parlamentets og Rådets forordning (EF) nr. 1008/2008 af 24. september 2008 om fælles regler for driften af lufttrafiktjenester i Fællesskabet
 Gældende krav og normer: Kapitel IV.
 Nr. 95/93
 Rådets forordning (EØF) nr. 95/93 af 18. januar 1993 om fælles regler for tildeling af ankomst- og afgangstidspunkter i Fællesskabets lufthavne,
 ændret ved:
 Europa-Parlamentets og Rådets forordning (EF) nr. 894/2002 af 27. maj 2002 om ændring af Rådets forordning (EØF) nr. 95/93 om fælles regler for tildeling af ankomst- og afgangstidspunkter i Fællesskabets lufthavne
 Europa-Parlamentets og Rådets forordning (EF) nr. 1554/2003 af 22. juli 2003 om ændring af Rådets forordning (EØF) nr. 95/93 om fælles regler for tildeling af ankomst- og afgangstidspunkter i Fællesskabets lufthavne
 Europa-Parlamentets og Rådets forordning (EF) nr. 793/2004 af 21. april 2004 om ændring af Rådets forordning (EØF) nr. 95/93 om fælles regler for tildeling af ankomst- og afgangstidspunkter i Fællesskabets lufthavne
 Gældende krav og normer: artikel 1 til 12, artikel 14 og artikel 14a, stk. 2.
 Ved anvendelse af artikel 12, stk. 2, læses udtrykket »Kommissionen« som »Det Fælles Udvalg«.
 Nr. 96/67
 Rådets direktiv 96/67/EF af 15. oktober 1996 om adgang til ground handling-markedet i Fællesskabets lufthavne.
 Gældende krav og normer: artikel 1 til 25 og bilaget.
 Ved anvendelse af artikel 10 læses udtrykket »medlemsstaterne« som »EU-medlemsstaterne«.
 Ved anvendelse af artikel 20, stk. 2, læses udtrykket »Kommissionen« som »Det Fælles Udvalg«.
 Nr. 785/2004
 Europa-Parlamentets og Rådets forordning (EF) nr. 785/2004 af 21. april 2004 om forsikringskrav til luftfartsselskaber og luftfartøjsoperatører,
 ændret ved:
 Kommissionens forordning (EU) nr. 285/2010 af 6. april 2010 om ændring af Europa-Parlamentets og Rådets forordning (EF) nr. 785/2004 om forsikringskrav til luftfartsselskaber og luftfartøjsoperatører
 Gældende krav og normer: artikel 1 til 8 og artikel 10, stk. 2.
 Nr. 2009/12
 Europa-Parlamentets og Rådets direktiv 2009/12/EF af 11. marts 2009 om lufthavnsafgifter.
 Gældende krav og normer: alle undtagen artikel 12, stk. 1, artikel 13 og 14.
 B. Lufttrafikstyring
 Nr. 549/2004
 Europa-Parlamentets og Rådets forordning (EF) nr. 549/2004 af 10. marts 2004 om rammerne for oprettelse af et fælles europæisk luftrum (rammeforordningen),
 ændret ved:
 Europa-Parlamentets og Rådets forordning (EF) nr. 1070/2009 af 21. oktober 2009 om ændring af forordning (EF) nr. 549/2004, (EF) nr. 550/2004, (EF) nr. 551/2004 og (EF) nr. 552/2004 for at forbedre det europæiske luftfartssystems præstationer og bæredygtighed.
 Gældende krav og normer: Artikel 1 til 4, artikel 6 og artikel 9 til 14.
 Nr. 550/2004
 Europa-Parlamentets og Rådets forordning (EF) nr. 550/2004 af 10. marts 2004 om udøvelse af luftfartstjenester i det fælles europæiske luftrum (luftfartstjenesteforordningen),
 ændret ved:
 Europa-Parlamentets og Rådets forordning (EF) nr. 1070/2009 af 21. oktober 2009 vedrørende forbedring af det europæiske luftfartssystems præstationer og bæredygtighed.
 Gældende krav og normer: artikel 1 til 19 og bilag I og II.
 Nr. 551/2004
 Europa-Parlamentets og Rådets forordning (EF) nr. 551/2004 af 10. marts 2004 om organisation og udnyttelse af det fælles europæiske luftrum (luftrumsforordningen),
 ændret ved:
 Europa-Parlamentets og Rådets forordning (EF)


text:
nr. 1070/2009 af 21. oktober 2009 vedrørende forbedring af det europæiske luftfartssystems præstationer og bæredygtighed.
 Gældende krav og normer: artikel 1 til 11.
 Nr. 552/2004
 Europa-Parlamentets og Rådets forordning (EF) nr. 552/2004 af 10. marts 2004 om interoperabilitet i det fælles europæiske lufttrafikstyringsnet (interoperabilitetsforordningen),
 ændret ved:
 Europa-Parlamentets og Rådets forordning (EF) nr. 1070/2009 af 21. oktober 2009 vedrørende forbedring af det europæiske luftfartssystems præstationer og bæredygtighed.
 Gældende krav og normer: artikel 1 til 12 og bilag I til V.
 Gennemførelsesbestemmelser
 Nr. 691/2010
 Kommissionens forordning (EU) nr. 691/2010 af 29. juli 2010 om oprettelse af en præstationsordning for luftfartstjenester og netfunktioner og om ændring af forordning (EF) nr. 2096/2005 om fælles krav til udøvelse af luftfartstjenester,
 ændret ved:
 Kommissionens forordning (EU) nr. 677/2011 af 7. juli 2011 om detaljerede bestemmelser for gennemførelsen af netfunktioner for lufttrafikstyring (ATM) og om ændring af forordning (EU) nr. 691/2010,
 Kommissionens forordning (EU) nr. 1216/2011 af 24. november 2011 om ændring af Kommissionens forordning (EU) nr. 691/2010 af 29. juli 2010 om oprettelse af en præstationsordning for luftfartstjenester og netfunktioner,
 Kommissionens forordning (EU) nr. 390/2013 af 3. maj 2013 om oprettelse af en præstationsordning for luftfartstjenester og netfunktioner.
 Gældende krav og normer: artikel 1 til 25 og bilag I til IV.
 Nr. 1794/2006
 Kommissionens forordning (EF) nr. 1794/2006 af 6. december 2006 om en fælles afgiftsordning for luftfartstjenester,
 ændret ved:
 Kommissionens forordning (EU) nr. 1191/2010 af 16. december 2010 om ændring af forordning (EF) nr. 1794/2006 om en fælles afgiftsordning for luftfartstjenester
 Kommissionens forordning (EU) nr. 391/2013 af 3. maj 2013 om en fælles afgiftsordning for luftfartstjenester.
 Gældende krav og normer: artikel 1 til 17 og bilag I til VI.
 Nr. 482/2008
 Kommissionens forordning (EF) nr. 482/2008 af 30. maj 2008 om etablering af et softwaresikringssystem, der skal indføres af luftfartstjenesteudøvere, og om ændring af bilag II til forordning (EF) nr. 2096/2005,
 ændret ved:
 Kommissionens forordning (EU) nr. 1035/2011 af 17. oktober 2011 om fastsættelse af fælles krav til udøvelse af luftfartstjenester og om ændring af forordning (EF) nr. 482/2008 og (EU) nr. 691/2010.
 Gældende krav og normer: artikel 1 til 6 og bilag I til II.
 Nr. 1034/2011
 Kommissionens forordning (EU) nr. 1034/2011 af 17. oktober 2011 om tilsyn med sikkerheden i forbindelse med lufttrafikstyring og luftfartstjenester og om ændring af forordning (EU) nr. 691/2010.
 Gældende krav og normer: artikel 1 til 19.
 Nr. 1035/2011
 Kommissionens gennemførelsesforordning (EU) nr. 1035/2011 af 17. oktober 2011 om fastsættelse af fælles krav til udøvelse af luftfartstjenester og om ændring af forordning (EF) nr. 482/2008 og (EU) nr. 691/2010,
 ændret ved:
 Kommissionens gennemførelsesforordning (EU) nr. 923/2012 af 26. september 2012 om fælles regler for luftrummet og operationelle bestemmelser vedrørende luftfartstjenester og -procedurer og om ændring af gennemførelsesforordning (EU) nr. 1035/2011 og forordning (EF) nr. 1265/2007, (EF) nr. 1794/2006, (EF) nr. 730/2006, (EF) nr. 1033/2006 og (EU) nr. 255/2010.
 Gældende krav og normer: artikel 1 til 14 og bilag I til V.
 Nr. 409/2013
 Kommissionens gennemførelsesforordning (EU) nr. 409/2013 af 3. maj 2013 om definition af fælles projekter, etablering af


text:
en ledelsesordning og afdækning af incitamenter til støtte for gennemførelsen af den europæiske masterplan for lufttrafikstyringen.
 Gældende krav og normer: artikel 1 til 15.
 Nr. 2150/2005
 Kommissionens forordning (EF) nr. 2150/2005 af 23. december 2005 om fælles regler for fleksibel udnyttelse af luftrummet.
 Gældende krav og normer: artikel 1 til 9 og bilaget.
 Nr. 730/2006
 Kommissionens forordning (EF) nr. 730/2006 af 11. maj 2006 om luftrumsklassifikation og adgang til flyvninger udført efter visuelflyvereglerne over flyveniveau 195.
 Gældende krav og normer: artikel 1 til 4.
 Nr. 255/2010
 Kommissionens forordning (EU) nr. 255/2010 af 25. marts 2010 om fastlæggelse af fælles regler for lufttrafikregulering (ATFM).
 Gældende krav og normer: artikel 1 til 15.
 Nr. 176/2011
 Kommissionens forordning (EU) nr. 176/2011 af 24. februar 2011 om oplysninger, som skal forelægges forud for oprettelse eller ændring af en funktionel luftrumsblok.
 Nr. 923/2012
 Kommissionens forordning (EU) nr. 923/2012 af 26. september 2012 om fælles regler for luftrummet og operationelle bestemmelser vedrørende luftfartstjenester og -procedurer og om ændring af gennemførelsesforordning (EU) nr. 1035/2011 og forordning (EF) nr. 1265/2007, (EF) nr. 1794/2006, (EF) nr. 730/2006, (EF) nr. 1033/2006 og (EU) nr. 255/2010.
 Gældende krav og normer: artikel 1 til 10 og bilaget.
 Nr. 1032/2006
 Kommissionens forordning (EF) nr. 1032/2006 af 6. juli 2006 om krav til automatiske systemer til udveksling af flyvedata med henblik på anmeldelse, koordination og overdragelse af flyvninger mellem flyvekontrolenheder,
 ændret ved:
 Kommissionens forordning (EF) nr. 30/2009 af 16. januar 2009 om ændring af forordning (EF) nr. 1032/2006 for så vidt angår kravene til automatiske systemer til udveksling af flyvedata til støtte for datalink-tjenester.
 Gældende krav og normer: artikel 1 til 10 og bilag I til V.
 Nr. 1033/2006
 Kommissionens forordning (EF) nr. 1033/2006 af 4. juli 2006 om procedurekravene for flyveplaner i fasen før flyvning i det fælles europæiske luftrum,
 ændret ved:
 Kommissionens forordning (EU) nr. 428/2013 af 8. maj 2013 om ændring af forordning (EF) nr. 1033/2006 for så vidt angår ICAO-bestemmelserne, jf. artikel 3, stk. 1, og om ophævelse af forordning (EU) nr. 929/2010.
 Gældende krav og normer: artikel 1 til 5 og bilaget.
 Nr. 633/2007
 Kommissionens forordning (EF) nr. 633/2007 af 7. juni 2007 om krav til anvendelse af en flyvedataoverførselsprotokol med henblik på anmeldelse, samordning og overdragelse af flyvninger mellem flyvekontrolenheder,
 ændret ved:
 Kommissionens forordning (EU) nr. 283/2011 af 22. marts 2011 om ændring af forordning (EF) nr. 633/2007 for så vidt angår overgangsordningerne, jf. artikel 7.
 Gældende krav og normer: artikel 1 til 7, andet og tredje punktum af artikel 8 og bilag I til IV.
 Nr. 29/2009
 Kommissionens forordning (EF) nr. 29/2009 af 16. januar 2009 om fastlæggelse af krav til datalink-tjenester i det fælles europæiske luftrum.
 Gældende krav og normer: artikel 1 til 14 og bilag I til VII.
 Nr. 262/2009
 Kommissionens forordning (EF) nr. 262/2009 af 30. marts 2009 om fastsættelse af krav for den koordinerede tildeling og brug af Mode S-interrogator-koder i det fælles europæiske luftrum.
 Gældende krav og normer: artikel 1 til 12 og bilag I til VI.
 Nr. 73/2010
 Kommissionens forordning (EU)


text:
nr. 73/2010 af 26. januar 2010 om fastlæggelse af krav til luftfartsdatas og luftfartsinformations kvalitet i det fælles europæiske luftrum.
 Gældende krav og normer: artikel 1 til 13 og bilag I til X.
 Nr. 1206/2011
 Kommissionens gennemførelsesforordning (EU) nr. 1206/2011 af 22. november 2011 om fastlæggelse af krav til luftfartøjsidentifikation med henblik på overvågning af det fælles europæiske luftrum.
 Gældende krav og normer: artikel 1 til 11 og bilag I til VII.
 Nr. 1207/2011
 Kommissionens gennemførelsesforordning (EU) nr. 1207/2011 af 22. november 2011 om fastlæggelse af krav til overvågningens præstationer og interoperabilitet i det fælles europæiske luftrum.
 Gældende krav og normer: artikel 1 til 14 og bilag I til IX.
 Nr. 1079/2012
 Kommissionens forordning (EU) nr. 1079/2012 af 16. november 2012 om krav til talekanaladskillelse for det fælles europæiske luftrum.
 Gældende krav og normer: artikel 1 til 15 og bilag I til V.
 SESAR-forordning
 Nr. 219/2007
 Rådets forordning (EF) nr. 219/2007 af 27. februar 2007 om oprettelse af et fællesforetagende til udvikling af en ny generation af det europæiske lufttrafikstyringssystem (SESAR),
 ændret ved:
 Rådets forordning (EF) nr. 1361/2008 af 16. december 2008 om ændring af forordning (EF) nr. 219/2007 om oprettelse af et fællesforetagende til udvikling af en ny generation af det europæiske lufttrafikstyringssystem (SESAR).
 Gældende krav og normer: artikel 1, stk. 1 til 2 og 5 til 7, artikel 2 til 3, artikel 4, stk. 1, og bilaget.
 Flyveledercertifikat
 Nr. 805/2011
 Kommissionens forordning (EU) nr. 805/2011 af 10. august 2011 om fastlæggelse af nærmere regler for flyveledercertifikater og visse certifikater i henhold til Europa-Parlamentets og Rådets forordning (EF) nr. 216/2008.
 Gældende krav og normer: artikel 1 til 32 og bilag I til IV.
 Kommissionens afgørelser
 Nr. 2011/121
 Kommissionens afgørelse 2011/121/EU af 21. februar 2011 om fastsættelse af EU-dækkende præstationsmål og varslingstærskelværdier for udøvelse af luftfartstjenester for årene 2012 til 2014.
 Gældende krav og normer: artikel 1 til 4.
 Nr. 2011/2611 endelig
 Kommissionens afgørelse K(2011) 2611 endelig af 20. maj 2011 om fritagelser efter artikel 14 i Kommissionens forordning (EF) nr. 29/2009.
 Gældende krav og normer: artikel 1 til 3 og bilag I og II.
 Nr. 2011/9074 endelig
 Kommissionens gennemførelsesafgørelse K(2011) 9074 endelig af 9. december 2011 om fritagelser efter artikel 14 i Kommissionens forordning (EF) nr. 29/2009.
 Gældende krav og normer: artikel 1 til 3 og bilag I og II.
 Nr. 2012/9604 endelig
 Kommissionens gennemførelsesafgørelse K(2012) 9604 endelig af 19. december 2012 om godkendelse af netstrategiplanen for lufttrafikstyringsnetfunktionerne i det fælles europæiske luftrum i perioden 2012-2019.
 Gældende krav og normer: artikel 1 til 3.
 C. Flyvesikkerhed
 Nr. 216/2008 (Grundforordningen)
 Europa-Parlamentets og Rådets forordning (EF) nr. 216/2008 af 20. februar 2008 om fælles regler for civil luftfart og om oprettelse af et europæisk luftfartssikkerhedsagentur, og om ophævelse af Rådets direktiv 91/670/EØF, forordning (EF) nr. 1592/2002 og direktiv 2004/36/EF,
 ændret ved:
 Kommissionens forordning (EF) nr. 690/2009 af 30. juli 2009 om ændring af Europa-Parlamentets og Rådets forordning (EF) nr. 216/2008 om fælles regler for civil luftfart og om oprettelse af et europæisk luftfartssikkerhedsagentur, og om ophævelse af Rådets direktiv 91/670/EØF, forordning


text:
(EF) nr. 1592/2002 og direktiv 2004/36/EF,
 Europa-Parlamentets og Rådets forordning (EF) nr. 1108/2009 af 21. oktober 2009 om ændring af forordning (EF) nr. 216/2008 for så vidt angår flyvepladser, lufttrafikstyring og luftfartstjenester, og om ophævelse af direktiv 2006/23/EF,
 Kommissionens forordning (EU) nr. 6/2013 af 8. januar 2013 om ændring af Europa-Parlamentets og Rådets forordning (EF) nr. 216/2008 om fælles regler for civil luftfart og om oprettelse af et europæisk luftfartssikkerhedsagentur, og om ophævelse af Rådets direktiv 91/670/EØF, forordning (EF) nr. 1592/2002 og direktiv 2004/36/EF.
 Gældende krav og normer: artikel 1 til 11, 13 til 16, 20 til 25, 54, 55, 68 og bilag I til VI.
 Forordning (EF) nr. 216/2008 og gennemførelsesbestemmelserne hertil finder for Ukraines vedkommende anvendelse i henhold til følgende bestemmelser:
 1.
 Ukraine uddelegerer ikke sine sikkerhedsrelaterede funktioner til EASA, således som det er hensigten ifølge konventionen og bilagene hertil.
 2.
 Ukraine skal underkastes standardinspektioner, som foretages af EASA i henhold til artikel 54 i forordning (EF) nr. 216/2008.
 3.
 Anvendelsen af artikel 11 i forordning (EF) nr. 216/2008 på certifikater, der udstedes af Ukraine, fastlægges af Det Fælles Udvalg i henhold til bestemmelserne i bilag III til denne aftale.
 4.
 Artikel 11, stk. 1, i forordning (EF) nr. 216/2008 finder ikke anvendelse på certifikater, som Ukraine udsteder på området for flyveoperationer samt indledende og vedvarende luftdygtighed (gennemførelsesforordning: (EU) nr. 965/2012, (EU) nr. 748/2012 og (EF) nr. 2042/2003).
 5.
 Europa-Kommissionen har i Ukraine de beføjelser, der er overdraget den i forbindelse med afgørelser i henhold til artikel 11, stk. 2, artikel 14, stk. 5 og 7, artikel 24, stk. 5, og artikel 25, stk. 1, i forordning (EF) nr. 216/2008 på de områder, for hvilke artikel 11, stk. 1, finder anvendelse ifølge Det Fælles Udvalg.
 6.
 På området luftdygtighed, hvor EASA ikke varetager opgaver, kan Ukraine udstede certifikater, licenser eller godkendelser i medfør af en aftale eller ordning, som Ukraine har indgået med et tredjeland.
 Nr. 748/2012
 Kommissionens forordning (EU) nr. 748/2012 af 3. august 2012 om gennemførelsesbestemmelser for luftdygtigheds- og miljøcertificering af luftfartøjer og hermed forbundet materiel, dele og apparatur og for certificering af konstruktions- og produktionsorganisationer,
 ændret ved:
 Kommissionens forordning (EU) nr. 7/2013 af 8. januar 2013 om ændring af forordning (EU) nr. 748/2012 om gennemførelsesbestemmelser for luftdygtigheds- og miljøcertificering af luftfartøjer og hermed forbundet materiel, dele og apparatur og for certificering af konstruktions- og produktionsorganisationer.
 Gældende krav og normer: artikel 1, 2, 8 til 10 og bilaget.
 Nr. 2042/2003
 Kommissionens forordning (EF) nr. 2042/2003 af 20. november 2003 om vedvarende luftdygtighed af luftfartøjer og luftfartøjsmateriel, dele og apparatur og om godkendelse af organisationer og personale, der deltager i disse opgaver,
 ændret ved:
 Kommissionens forordning (EF) nr. 707/2006 af 8. maj 2006 om ændring af forordning (EF) nr. 2042/2003 vedrørende godkendelser eller beviser af en begrænset varighed og bilag I og III,
 Kommissionens forordning (EF) nr. 376/2007 af 30. marts 2007 om ændring af forordning (EF) nr. 2042/2003 om vedvarende luftdygtighed af luftfartøjer og luftfartøjsmateriel, -dele og -apparatur og om godkendelse af organisationer og personale, der


text:
deltager i disse opgaver,
 Kommissionens forordning (EF) nr. 1056/2008 af 27. oktober 2008 om ændring af forordning (EF) nr. 2042/2003 om vedvarende luftdygtighed af luftfartøjer og luftfartøjsmateriel, -dele og -apparatur og om godkendelse af organisationer og personale, der deltager i disse opgaver,
 Kommissionens forordning (EU) nr. 127/2010 af 5. februar 2010 om ændring af forordning (EF) nr. 2042/2003 om vedvarende luftdygtighed af luftfartøjer og luftfartøjsmateriel, -dele og -apparatur og om godkendelse af organisationer og personale, der deltager i disse opgaver,
 Kommissionens forordning (EU) nr. 962/2010 af 26. oktober 2010 om ændring af forordning (EF) nr. 2042/2003 om vedvarende luftdygtighed af luftfartøjer og luftfartøjsmateriel, -dele og -apparatur og om godkendelse af organisationer og personale, der deltager i disse opgaver,
 Kommissionens forordning (EU) nr. 1149/2011 af 21. oktober 2011 om ændring af forordning (EF) nr. 2042/2003 om vedvarende luftdygtighed af luftfartøjer og luftfartøjsmateriel, -dele og -apparatur og om godkendelse af organisationer og personale, der deltager i disse opgaver,
 Kommissionens forordning (EU) nr. 593/2012 af 5. juli 2012 om ændring af forordning (EF) nr. 2042/2003 om vedvarende luftdygtighed af luftfartøjer og luftfartøjsmateriel, -dele og -apparatur og om godkendelse af organisationer og personale, der deltager i disse opgaver.
 Gældende krav og normer: artikel 1 til 6 og bilag I til IV.
 Nr. 996/2010
 Europa-Parlamentets og Rådets forordning (EU) nr. 996/2010 af 20. oktober 2010 om undersøgelse og forebyggelse af havarier og hændelser inden for civil luftfart og om ophævelse af direktiv 94/56/EF.
 Gældende krav og normer: artikel 1 til 26 med undtagelse af artikel 7, stk. 4, og artikel 24.
 Nr. 2003/42
 Europa-Parlamentets og Rådets direktiv 2003/42/EF af 13. juni 2003 om indberetning af hændelser inden for civil luftfart.
 Gældende krav og normer: artikel 1 til 11 og bilag I og II.
 Nr. 1321/2007
 Kommissionens forordning (EF) nr. 1321/2007 af 12. november 2007 om nærmere regler for registrering i en central database af oplysninger om hændelser inden for civil luftfart, som udveksles i henhold til Europa-Parlamentets og Rådets direktiv 2003/42/EF.
 Gældende krav og normer: artikel 1 til 4.
 Nr. 1330/2007
 Kommissionens forordning (EF) nr. 1330/2007 af 24. september 2007 om nærmere regler for videregivelse af oplysninger om hændelser inden for civil luftfart til berørte parter i overensstemmelse med artikel 7, stk. 2, i Europa-Parlamentets og Rådets direktiv 2003/42/EF.
 Gældende krav og normer: artikel 1 til 10 og bilag I til II.
 Nr. 104/2004
 Kommissionens forordning (EF) nr. 104/2004 af 22. januar 2004 om fastsættelse af regler for organisation og sammensætning af klagenævnet for Det Europæiske Luftfartssikkerhedsagentur.
 Gældende krav og normer: artikel 1 til 7 og bilaget.
 Nr. 628/2013
 Kommissionens gennemførelsesforordning (EU) nr. 628/2013 af 28. juni 2013 om Det Europæiske Luftfartssikkerhedsagenturs arbejdsmetoder ved standardinspektioner og overvågning af anvendelsen af bestemmelserne i Europa-Parlamentets og Rådets forordning (EF) nr. 216/2008, og om ophævelse af Kommissionens forordning (EF) nr. 736/2006.
 Gældende krav og normer: artikel 1 til 27.
 Nr. 2111/2005
 Europa-Parlamentets og Rådets forordning (EF) nr. 2111/2005 af 14. december 2005 om opstilling af en fællesskabsliste over luftfartsselskaber med driftsforbud i Fællesskabet og oplysning til passagerer om


text:
det transporterende luftfartsselskabs identitet, samt ophævelse af artikel 9 i direktiv 2004/36/EF.
 Gældende bestemmelser, krav og normer: artikel 1 til 13 og bilaget.
 Nr. 473/2006
 Kommissionens forordning (EF) nr. 473/2006 af 22. marts 2006 om gennemførelsesbestemmelser til den fællesskabsliste over luftfartsselskaber med driftsforbud i Fællesskabet, der er omhandlet i kapitel II i Europa-Parlamentets og Rådets forordning (EF) nr. 2111/2005.
 Gældende bestemmelser, krav og normer: artikel 1 til 6 og bilag A til C.
 Nr. 474/2006
 Kommissionens forordning (EF) nr. 474/2006 af 22. marts 2006 om opstilling af fællesskabslisten over luftfartsselskaber med driftsforbud i Fællesskabet i henhold til kapitel II i Europa-Parlamentets og Rådets forordning (EF) nr. 2111/2005,
 senest ændret ved:
 Kommissionens gennemførelsesforordning (EU) nr. 659/2013 af 10. juli 2013 om ændring af forordning (EF) nr. 474/2006 om opstilling af fællesskabslisten over luftfartsselskaber med driftsforbud i Fællesskabet.
 Gældende krav og normer: artikel 1 til 3 og bilag A og B.
 Nr. 1178/2011
 Kommissionens forordning (EU) nr. 1178/2011 af 3. november 2011 om fastsættelse af tekniske krav og administrative procedurer for flyveoperationer i henhold til Europa-Parlamentets og Rådets forordning (EF) nr. 216/2008,
 ændret ved:
 Kommissionens forordning (EU) nr. 290/2012 af 30. marts 2012 om ændring af forordning (EU) nr. 1178/2011 om fastsættelse af tekniske krav og administrative procedurer i forbindelse med personale inden for civil luftfart i henhold til Europa-Parlamentets og Rådets forordning (EF) nr. 216/2008.
 Gældende krav og normer: artikel 1 til 11 og bilag I til VII.
 Nr. 965/2012
 Kommissionens forordning (EU) nr. 965/2012 af 5. oktober 2012 om fastsættelse af tekniske krav og administrative procedurer for flyveoperationer i henhold til Europa-Parlamentets og Rådets forordning (EF) nr. 216/2008,
 ændret ved:
 Kommissionens forordning (EU) nr. 800/2013 af 14. august 2013 om ændring af forordning (EU) nr. 965/2012 om fastsættelse af tekniske krav og administrative procedurer for flyveoperationer i henhold til Europa-Parlamentets og Rådets forordning (EF) nr. 216/2008.
 Gældende krav og normer: artikel 1 til 9 og bilag I til VII.
 Nr. 1332/2011
 Kommissionens forordning (EU) nr. 1332/2011 af 16. december 2011 om fastlæggelse af fælles krav til udnyttelse af luftrummet og operationelle procedurer til forebyggelse af kollisioner i luften.
 Gældende krav og normer: artikel 1 til 4 og bilaget.
 D. Miljø
 Nr. 2003/96
 Rådets direktiv 2003/96/EF af 27. oktober 2003 om omstrukturering af EF-bestemmelserne for beskatning af energiprodukter og elektricitet.
 Gældende krav og normer: artikel 14, stk. 1, litra b), og stk. 2.
 Nr. 2006/93
 Europa-Parlamentets og Rådets direktiv 2006/93/EF af 12. december 2006 om regulering af operationen af flyvemaskiner, der henhører under bind 1, del II, kapitel 3, i bilag 16 til konventionen angående international civil luftfart, anden udgave (1988).
 Gældende krav og normer: artikel 1 til 5.
 Nr. 2002/49
 Europa-Parlamentets og Rådets direktiv 2002/49/EF af 25. juni 2002 om vurdering og styring af ekstern støj.
 Gældende krav og normer: artikel 1 til 16 og bilag I til VI.
 Nr. 2002/30
 Europa-Parlamentets og Rådets direktiv 2002/30/EF af 26. marts 2002 om bestemmelser og procedurer med henblik på indførelse af støjrelaterede driftsrestriktioner i Fællesskabets lufthavne,
 Gældende krav og normer: artikel 1


text:
til 15 og bilag I og II.
 E. Arbejdsmarkedsforhold
 Nr. 1989/391
 Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet,
 ændret ved:
 Europa-Parlamentets og Rådets direktiv 2007/30/EF af 20. juni 2007 om ændring af Rådets direktiv 89/391/EØF, dets særdirektiver og Rådets direktiv 83/477/EØF, 91/383/EØF, 92/29/EØF og 94/33/EF med henblik på forenkling og rationalisering af rapporterne om den praktiske gennemførelse.
 Gældende krav og normer: artikel 1 til 16 og artikel 18 til 19.
 Nr. 2003/88
 Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden.
 Gældende bestemmelser: artikel 1 til 19, artikel 21 til 24 og artikel 26 til 29.
 Nr. 2000/79
 Rådets direktiv 2000/79/EF af 27. november 2000 om iværksættelse af den europæiske aftale om tilrettelæggelse af arbejdstiden for mobile arbejdstagere i civil luftfart, som er indgået af Sammenslutningen af Europæiske Luftfartsselskaber (AEA), European Transport Workers' Federation (ETF), European Cockpit Association (ECA), Den Europæiske Organisation for Regionale Luftfartsselskaber (ERA) og Den Internationale Charterflysammenslutning (IACA).
 Gældende krav og normer: artikel 2 til 3 og bilaget.
 F. Forbrugerbeskyttelse
 Nr. 90/314
 Rådets direktiv 90/314/EØF af 13. juni 1990 om pakkerejser, herunder pakkeferier og pakketure.
 Gældende bestemmelser: artikel 1 til 10.
 Nr. 93/13
 Rådets direktiv 93/13/EØF af 5. april 1993 om urimelige kontraktvilkår i forbrugeraftaler.
 Gældende bestemmelser: artikel 1 til 10 og bilaget.
 Ved anvendelse af artikel 10 læses »Kommissionen« som »de øvrige kontraherende parter i FELO«.
 Nr. 95/46
 Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger.
 Gældende krav og normer: artikel 1 til 34.
 Nr. 2027/97
 Rådets forordning (EF) nr. 2027/97 af 9. oktober 1997 om luftfartsselskabers erstatningsansvar i tilfælde af ulykker,
 ændret ved:
 Europa-Parlamentets og Rådets forordning (EF) nr. 889/2002 af 13. maj 2002 om ændring af Rådets forordning (EF) nr. 2027/97 om luftfartsselskabers erstatningsansvar i tilfælde af ulykker.
 Gældende krav og normer: artikel 1 til 8.
 Nr. 261/2004
 Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91.
 Gældende krav og normer: artikel 1 til 17.
 Nr. 1107/2006
 Europa-Parlamentets og Rådets forordning (EF) nr. 1107/2006 af 5. juli 2006 om handicappede og bevægelseshæmmede personers rettigheder, når de rejser med fly.
 Gældende krav og normer: artikel 1 til 16 og bilag I og II.
 G. Edb-Reservationssystemer
 Nr. 80/2009
 Europa-Parlamentets og Rådets forordning (EF) nr. 80/2009 af 14. januar 2009 om en adfærdskodeks for edb-reservationssystemer og om ophævelse af Rådets forordning (EØF) nr. 2299/89.
 Gældende krav og normer: artikel 1 til 19 og bilaget.
 H. Øvrig Lovgivning
 Nr. 437/2003
 Europa-Parlamentets og Rådets forordning (EF) nr. 437/2003 af 27. februar 2003 om indberetning af statistiske oplysninger om passager-, fragt- og postflyvning,
 ændret ved:
 Kommissionens forordning (EF) nr. 1358/2003 af 31. juli 2003 om gennemførelse af Europa-Parlamentets og Rådets forordning (EF)


text:
nr. 437/2003 om indberetning af statistiske oplysninger om passager-, fragt- og postflyvning og om ændring af bilag I og II hertil,
 Kommissionens forordning (EF) nr. 546/2005 af 8. april 2005 om ændring af Europa-Parlamentets og Rådets forordning (EF) nr. 437/2003 for så vidt angår tildeling af koder for indberettende land og om ændring af Kommissionens forordning (EF) nr. 1358/2003 for så vidt angår ajourføring af listen over EF-lufthavne.
 Gældende krav og normer: artikel 1 til 11 og bilag I og II.
 Nr. 1358/2003
 Kommissionens forordning (EF) nr. 1358/2003 af 31. juli 2003 om gennemførelse af Europa-Parlamentets og Rådets forordning (EF) nr. 437/2003 om indberetning af statistiske oplysninger om passager-, fragt- og postflyvning og om ændring af bilag I og II hertil,
 ændret ved:
 Kommissionens forordning (EF) nr. 158/2007 af 16. februar 2007 om ændring af Kommissionens forordning (EF) nr. 1358/2003 for så vidt angår fortegnelsen over EF-lufthavne.
 Gældende krav og normer: artikel 1 til 4 og bilag I til III.
 BILAG II
 AFTALTE LUFTFARTSFORBINDELSER OG FASTLAGTE RUTER
 1.
 Parterne giver hinandens luftfartsselskaber ret til at udøve luftfartstjenester på følgende fastlagte ruter:
 a)
 for så vidt angår luftfartsselskaber fra Den Europæiske Union: enhver destination i Den Europæiske Union — mellemliggende destinationer på områderne for parterne i den europæiske naboskabspolitik (1), FELO-lande (2) eller lande, som er anført i bilag V til denne aftale — enhver destination i Ukraine — og videre destinationer
 b)
 for så vidt angår ukrainske luftfartsselskaber: enhver destination i Ukraine — mellemliggende destinationer på områderne for parterne i den europæiske naboskabspolitik, FELO-lande eller lande, som er anført i bilag V til denne aftale — enhver destination i Den Europæiske Union.
 Eksisterende og nye rettigheder, herunder retten til at betjene efterfølgende destinationer i henhold til bilaterale aftaler eller andre ordninger mellem Ukraine og EU-medlemsstater, som ikke er omfattet af denne aftale, kan udøves og aftales, forudsat at det sker uden forskelsbehandling mellem luftfartsselskaber på grundlag af nationalitet.
 c)
 Den Europæiske Unions luftfartsselskaber skal også være berettiget til at udføre lufttransport mellem destinationer i Ukraine, uanset om denne lufttransport påbegyndes eller afsluttes inden for EU.
 2.
 De luftfartstjenester, der udøves i overensstemmelse med punkt 1, litra a) og b), i dette bilag, skal påbegyndes eller afsluttes på Ukraines område for ukrainske luftfartsselskaber og på Den Europæiske Unions område for luftfartsselskaber fra Den Europæiske Union.
 3.
 Begge parters luftfartsselskaber kan for nogle eller alle flyvninger frit vælge at:
 a)
 gennemføre flyvninger i én eller begge retninger
 b)
 kombinere forskellige rutenumre og gennemføre dem med samme luftfartøj
 c)
 betjene mellemliggende og efterfølgende destinationer som angivet i punkt 1, litra a) og b), i dette bilag, samt destinationer på parternes område i enhver kombination og rækkefølge
 d)
 undlade landing på én eller flere destinationer
 e)
 overføre trafik fra ethvert af selskabets luftfartøjer til ethvert andet af selskabets luftfartøjer på enhver destination
 f)
 gøre ophold på enhver destination på eller uden for parternes områder
 g)
 befordre transittrafik gennem den anden parts område, og
 h)
 kombinere trafik på samme luftfartøj uanset trafikkens oprindelse.
 4.
 Parterne


text:
tillader hvert luftfartsselskab at fastsætte, med hvilken forbindelseshyppighed og kapacitet det vil udbyde international lufttransport ud fra forretningsmæssige hensyn på markedet. I overensstemmelse med denne ret begrænser ingen af parterne ensidigt den trafikmængde, forbindelseshyppighed eller -regularitet eller den eller de luftfartøjstyper, hvormed den anden parts luftfartsselskaber udfører lufttransporten, undtagen af toldmæssige, tekniske eller driftsmæssige hensyn samt hensyn til miljø- og sundhedsbeskyttelse eller i anvendelse af denne aftales artikel 26.
 5.
 Hver parts luftfartsselskaber kan betjene, bl.a. inden for rammerne af code share-ordninger, enhver destination beliggende i et tredjeland, som ikke indgår i de specificerede ruter, så længe de ikke udøver femte frihedsrettigheder.
 6.
 Dette bilag finder anvendelse med forbehold af overgangsordningerne i bilag III til denne aftale og udvidelsen af de i nævnte bilag fastsatte rettigheder.
 (1) »Parterne i den europæiske naboskabspolitik« er Algeriet, Armenien, Aserbajdsjan, Belarus, Egypten, Georgien, Israel, Jordan, Libanon, Libyen, Marokko, Palæstina, Syrien, Tunesien og Republikken Moldova, dvs. omfatter her ikke Ukraine.
 (2) »FELO-landene« er de lande, der er parter i den multilaterale aftale om oprettelse af et fælles europæisk luftfartsområde. Den Europæiske Unions medlemsstater, Republikken Albanien, Bosnien og Hercegovina, Den Tidligere Jugoslaviske Republik Makedonien, Republikken Island, Republikken Montenegro, Kongeriget Norge, Serbien og Kosovo (denne betegnelse indebærer ingen stillingtagen til Kosovos status, og den er i overensstemmelse med UNSCR 1244 (1999) og ICJ's udtalelse om Kosovos uafhængighedserklæring).
 BILAG III
 OVERGANGSORDNINGER
 AFDELING 1
 Overgangsperioder
 1.
 Ukraines overgang til en effektiv gennemførelse af alle bestemmelser og betingelser i denne aftale skal foretages i løbet af to overgangsperioder.
 2.
 En sådan overgang underkastes vurderinger og standardinspektioner, der udføres af henholdsvis Kommissionen og EASA, tillige med en afgørelse truffet af Det Fælles Udvalg som fastsat i denne aftales artikel 33.
 AFDELING 2
 Gældende specifikationer i den første overgangsperiode
 1.
 I den første overgangsperiode:
 a)
 skal Den Europæiske Unions luftfartsselskaber og luftfartsselskaber med licens fra Ukraine kunne udøve ubegrænsede trafikrettigheder mellem enhver destination i Den Europæiske Union og Ukraine
 b)
 deltager Ukraine, med forbehold af en vurdering af Ukraines gennemførelse af Den Europæiske Unions relevante krav og normer, og efter at Det Fælles Udvalg er informeret herom, som observatør i arbejdet i det udvalg, der er nedsat ved forordning (EØF) nr. 95/93 om fælles regler for tildeling af ankomst- og afgangstidspunkter i Fællesskabets lufthavne, og
 c)
 finder denne aftales artikel 22, stk. 5, litra c), ikke anvendelse.
 2.
 Betingelserne for overgangen til den anden overgangsperiode skal for Ukraines vedkommende omfatte følgende:
 a)
 indarbejdelse i national lovgivning og gennemførelse af de gældende krav og normer i:
 —
 forordning (EF) nr. 216/2008 (om fælles regler for civil luftfart og oprettelse af et europæisk luftfartssikkerhedsagentur)
 —
 forordning (EU) nr. 748/2012 (gennemførelsesbestemmelser for luftdygtigheds- og miljøcertificering af luftfartøjer og hermed forbundet materiel, dele og apparatur og for certificering af konstruktions- og produktionsorganisationer)
 —
 forordning (EF) nr. 2042/2003 (om vedvarende luftdygtighed af luftfartøjer og luftfartøjsmateriel, -dele og -apparatur og om godkendelse af organisationer og personale, der deltager i disse opgaver) med ændringer
 —
 forordning (EU) nr. 965/2012 (fastsættelse af tekniske krav og administrative procedurer for flyveoperationer)
 —


text:
forordning (EU) nr. 1178/2011 (fastsættelse af tekniske krav og administrative procedurer i forbindelse med personale inden for civil luftfart)
 —
 forordning (EU) nr. 996/2010 (om undersøgelse og forebyggelse af havarier og hændelser)
 —
 direktiv 2009/12/EF (om lufthavnsafgifter)
 —
 direktiv 96/67/EF (om adgang til ground handling-markedet i Fællesskabets lufthavne)
 —
 forordning (EØF) nr. 95/93 (om fælles regler for tildeling af ankomst- og afgangstidspunkter)
 —
 direktiv 2000/79/EF (om iværksættelse af den europæiske aftale om tilrettelæggelse af arbejdstiden for mobile arbejdstagere i civil luftfart)
 —
 kapitel IV i forordning (EF) nr. 1008/2008 (om driften af lufttrafiktjenester)
 —
 forordning (EF) nr. 785/2004 (om forsikringskrav til luftfartsselskaber og luftfartøjsoperatører)
 —
 forordning (EØF) nr. 80/2009 (om EDB-reservationssystemer)
 —
 forordning (EF) nr. 2027/97 (om luftfartsselskabers erstatningsansvar i tilfælde af ulykker)
 —
 forordning (EF) nr. 261/2004 (om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser)
 —
 Europa-Parlamentets og Rådets forordning (EF) nr. 549/2004 af 10. marts 2004 om rammerne for oprettelse af et fælles europæisk luftrum (rammeforordningen)
 —
 Europa-Parlamentets og Rådets forordning (EF) nr. 550/2004 af 10. marts 2004 om udøvelse af luftfartstjenester i det fælles europæiske luftrum (luftfartstjenesteforordningen)
 —
 Europa-Parlamentets og Rådets forordning (EF) nr. 551/2004 af 10. marts 2004 om organisation og udnyttelse af det fælles europæiske luftrum (luftrumsforordningen)
 —
 Europa-Parlamentets og Rådets forordning (EF) nr. 552/2004 af 10. marts 2004 om interoperabilitet i det fælles europæiske lufttrafikstyringsnet (interoperabilitetsforordningen)
 —
 Kommissionens forordning (EU) nr. 691/2010 af 29. juli 2010 om oprettelse af en præstationsordning for luftfartstjenester og netfunktioner og om ændring af forordning (EF) nr. 2096/2005 om fælles krav til udøvelse af luftfartstjenester
 —
 Kommissionens forordning (EF) nr. 1794/2006 af 6. december 2006 om en fælles afgiftsordning for luftfartstjenester
 —
 Kommissionens forordning (EU) nr. 1034/2011 af 17. oktober 2011 om tilsyn med sikkerheden i forbindelse med lufttrafikstyring og luftfartstjenester og om ændring af forordning (EU) nr. 691/2010
 —
 Kommissionens forordning (EF) nr. 2150/2005 af 23. december 2005 om fælles regler for fleksibel udnyttelse af luftrummet, og
 —
 Kommissionens forordning (EU) nr. 255/2010 af 25. marts 2010 om fastlæggelse af fælles regler for lufttrafikregulering (ATFM),
 som de er fastsat, herunder ændringer heraf i bilag I til denne aftale
 b)
 anvendelse af regler for udstedelse af licenser, der indholdsmæssigt svarer til reglerne i kapitel II i Europa-Parlamentets og Rådets forordning (EF) nr. 1008/2008 af 24. september 2008 om fælles regler for driften af lufttrafiktjenester i Den Europæiske Union, og
 c)
 hvad angår sikkerhedsbeskyttelse af luftfarten, gennemførelse af ECAC-dokument 30, del II, i dets senest gældende ændring.
 AFDELING 3
 Gældende specifikationer i den anden overgangsperiode
 1.
 Efter Det Fælles Udvalgs afgørelse, jf. denne aftales artikel 33, som bekræfter, at Ukraine opfylder alle de betingelser, der er fastsat i afdeling 2, punkt 2, i dette bilag:
 a)
 anerkendes de relevante certifikater udstedt af Ukraine, jf. listen i bilag IV, afdeling 1, til denne aftale, af EU-medlemsstaterne i overensstemmelse med de betingelser, der er fastsat i Det Fælles Udvalgs afgørelse, og i henhold til artikel 11 i forordning (EF) nr. 216/2008
 b)
 finder


text:
denne aftales artikel 22, stk. 5, litra c), anvendelse, og
 c)
 deltager Ukraine, med forbehold af en vurdering af Ukraines gennemførelse af Den Europæiske Unions relevante krav og normer, og efter at Det Fælles Udvalg er underrettet, som observatør i arbejdet i det udvalg, der er nedsat ved forordning (EF) nr. 2111/2005 om opstilling af en fællesskabsliste over luftfartsselskaber med driftsforbud i Fællesskabet.
 2.
 Betingelserne for overgangen til fuld gennemførelse af denne aftale skal for Ukraines vedkommende omfatte følgende:
 a)
 indarbejdelse i national lovgivning og gennemførelse af alle gældende krav og normer i Den Europæiske Unions retsakter, der er anført i bilag I til denne aftale, og
 b)
 det luftrum, som hører ind under landets ansvar, organiseres i overensstemmelse med EU-krav gældende for oprettelse af funktionelle luftrumsblokke.
 AFDELING 4
 Fuld gennemførelse af denne aftale
 Efter Det Fælles Udvalgs afgørelse, jf. denne aftales artikel 33, som bekræfter, at Ukraine opfylder alle de betingelser, der er fastsat i dette bilags afdeling 3, punkt 2, gælder følgende:
 1.
 Ud over de trafikrettigheder, der er fastsat i dette bilags afdeling 2, punkt 1:
 a)
 tillades Den Europæiske Unions luftfartsselskaber at udøve ubegrænsede trafikrettigheder mellem destinationer i Ukraine, mellemliggende destinationer i lande i den europæiske naboskabspolitik og FELO-lande, samt destinationer i de lande, der er anført i bilag V til denne aftale og/eller efterfølgende destinationer, forudsat at flyvningen udgør en del af en rute, der betjener en destination i en medlemsstat.
 Den Europæiske Unions luftfartsselskaber skal også have tilladelse til at udøve ubegrænsede trafikrettigheder mellem destinationer i Ukraine, uanset om denne lufttrafik påbegyndes eller afsluttes inden for EU, og
 b)
 tillades Ukraines luftfartsselskaber at udøve ubegrænsede trafikrettigheder mellem enhver destination i Den Europæiske Union, mellemliggende destinationer i lande i den europæiske naboskabspolitik og FELO-lande, samt i de lande, der er anført i bilag V til denne aftale, forudsat at flyvningen udgør en del af en rute, der betjener en destination i Ukraine.
 2.
 Alle de relevante certifikater, som er omhandlet i bilag IV, afdeling 2, til denne aftale, og som er udstedt af Ukraine, anerkendes af EU-medlemsstaterne i overensstemmelse med de betingelser, der er fastsat i disse bestemmelser.
 BILAG IV
 LISTE OVER CERTIFIKATER, DER ER OMHANDLET I BILAG III TIL DENNE AFTALE
 1. Flybesætning
 Pilotcertifikater (udstedelse, vedligeholdelse, ændring, begrænsning, suspension eller tilbagekaldelse af certifikater) (forordning (EF) nr. 216/2008, (EU) nr. 1178/2011 og (EU) nr. 290/2012 om ændring af forordning (EU) nr. 1178/2011).
 Certificering af personer med ansvar for at udføre flyvetræning eller flyvesimulatortræning og for at bedømme piloters færdigheder (forordning (EF) nr. 216/2008, (EU) nr. 1178/2011 og (EU) nr. 290/2012 om ændring af forordning (EU) nr. 1178/2011).
 Certifikater for kabinepersonale (udstedelse, vedligeholdelse, ændring, begrænsning, suspension eller tilbagekaldelse af certifikater) (forordning (EF) nr. 216/2008, (EU) nr. 1178/2011 og (EU) nr. 290/2012 om ændring af forordning (EU) nr. 1178/2011).
 Helbredsgodkendelser til piloter (udstedelse, vedligeholdelse, ændring, begrænsning, suspension eller tilbagekaldelse) (forordning (EF) nr. 216/2008, (EU) nr. 1178/2011 og (EU) nr. 290/2012 om ændring af forordning (EU) nr. 1178/2011).
 Certificering af flyvelæger og de betingelser, hvorunder alment praktiserende læger


text:
kan fungere som flyvelæger (forordning (EF) nr. 216/2008, (EU) nr. 1178/2011, (EU) nr. 290/2012 om ændring af forordning (EU) nr. 1178/2011).
 Jævnlig flyvemedicinske vurdering af kabinebesætningsmedlemmer — kvalifikationerne for de personer, der er ansvarlige for denne undersøgelse (forordning (EF) nr. 216/2008, (EU) nr. 1178/2011, (EU) nr. 290/2012 om ændring af forordning (EU) nr. 1178/2011).
 Betingelser for udstedelse, vedligeholdelse, ændring, begrænsning, suspension eller tilbagekaldelse af certifikater for organisationer, der uddanner piloter (forordning (EF) nr. 216/2008, (EU) nr. 1178/2011 og (EU) nr. 290/2012 om ændring af forordning (EU) nr. 1178/2011).
 Betingelser for udstedelse, vedligeholdelse, ændring, begrænsning, suspension eller tilbagekaldelse af certifikater for flyvemedicinske centre, der medvirker til kvalificering og flyvemedicinsk vurdering af flybesætningsmedlemmer (forordning (EF) nr. 216/2008, (EU) nr. 1178/2011 og (EU) nr. 290/2012 om ændring af forordning (EU) nr. 1178/2011).
 Certificering af flyvesimulatortræningsanordninger og kravene til organisationer, der betjener og anvender disse anordninger (forordning (EF) nr. 216/2008, (EU) nr. 1178/2011 og (EU) nr. 290/2012 om ændring af forordning (EU) nr. 1178/2011).
 2. Lufttrafikstyring og luftfartstjenester
 Certifikater for lufttrafiktjenesteudøvere (forordning (EF) nr. 216/2008, (EU) nr. 1034/2011, (EU) nr. 1035/2011, bilag II, særlige krav til udøvelse af lufttrafiktjenester).
 Certifikater for meteorologiske tjenester (forordning (EF) nr. 216/2008, (EU) nr. 1034/2011, (EU) nr. 1035/2011, bilag III, særlige krav til udøvelse af meteorologiske tjenester).
 Certifikater for luftfartsinformationstjenester (forordning (EF) nr. 216/2008, (EU) nr. 1034/2011, (EU) nr. 1035/2011, bilag IV, særlige krav til udøvelse af luftfartsinformationstjenester).
 Certifikater for kommunikations-, navigations- eller overvågningstjenester (forordning (EF) nr. 216/2008, (EU) nr. 1034/2011, (EU) nr. 1035/2011, bilag V, særlige krav til udøvelse af kommunikations-, navigations- eller overvågningstjenester).
 Flyveledercertifikater (ATCO) og flyvelederelevcertifikater (udstedelse, suspension og tilbagekaldelse) og de dertil knyttede rettigheder og påtegninger (forordning (EF) nr. 216/2008, (EU) nr. 805/2011).
 Helbredsgodkendelser af flyveledere (forordning (EF) nr. 216/2008 og (EU) nr. 805/2011).
 Certifikater til træningsorganisationer for flyveledere (ATCO) (gyldighed, fornyelse, forlængelse og anvendelse) (forordning (EU) nr. 216/2008, (EU) nr. 805/2011).
 BILAG V
 LISTE OVER ANDRE STATER SOM OMHANDLET I DENNE AFTALES ARTIKEL 17, 19 OG 22 OG BILAG II OG III TIL DENNE AFTALE
 1.
 Republikken Island (i medfør af aftalen om Det Europæiske Økonomiske Samarbejdsområde)
 2.
 Fyrstendømmet Liechtenstein (i medfør af aftalen om Det Europæiske Økonomiske Samarbejdsområde)
 3.
 Kongeriget Norge (i medfør af aftalen om Det Europæiske Økonomiske Samarbejdsområde), og
 4.
 Det Schweiziske Forbund (i medfør af aftalen mellem Det Europæiske Fællesskab og Det Schweiziske Forbund om lufttransport).
 BILAG VI
 PROCEDUREREGLER
 Denne aftale anvendes i overensstemmelse med de procedureregler, der er fastsat nedenfor:
 1. INDDRAGELSE AF UKRAINE I UDVALG
 Hvis Ukraine i henhold til denne aftale inddrages i et udvalg, der er nedsat ved Den Europæiske Unions relevante retsakter, får det observatørstatus, adgang til alle relevante drøftelser og tilskyndes til at deltage i debatten i overensstemmelse med dets forretningsorden, idet Ukraine udelukkes fra møder, hvor afstemninger foretages.
 Med henblik på at gennemføre relevant lovgivning om det fælles europæisk luftrum inddrages Ukraine på området for lufttrafikstyring ligeledes i alle organer, der er oprettet af Europa-Kommissionen, som f.eks. det rådgivende organ for luftfart (ICB) og netforvalteren (NM).
 2. ERHVERVELSE AF OBSERVATØRSTATUS I EASA
 Observatørstatus


text:
i EASA giver Ukraine ret til at deltage i EASA's tekniske grupper og organer, som er åbne for EU-medlemsstaterne og andre partnerlande i den europæiske naboskabspolitik, jf. dog de fastsatte betingelser for sådan deltagelse. Observatørstatus omfatter ikke stemmeret. Denne status erhverves ikke med hensyn til EASA's bestyrelse.
 3. SAMARBEJDE OG UDVEKSLING AF OPLYSNINGER
 For at gøre det lettere for parternes kompetente myndigheder at håndhæve deres relevante beføjelser, udveksler sådanne myndigheder efter anmodning alle oplysninger, som er nødvendige for at sikre denne aftales rette funktion.
 4. HENVISNING TIL SPROG
 Parterne har i forbindelse med de procedurer, som fastlægges som led i denne aftale, ret til at anvende et hvilket som helst af Den Europæiske Unions institutioners officielle sprog eller ukrainsk. Parterne er dog bevidste om, at anvendelsen af engelsk vil lette procedurerne. Hvis der i et officielt dokument bruges et sprog, som ikke er et af Den Europæiske Unions institutioners officielle sprog, forelægges samtidig en oversættelse til et af Den Europæiske Unions institutioners officielle sprog, under hensyntagen til foregående punktum. Hvis en part i en mundtlig procedure har til hensigt at anvende et sprog, der ikke er et af Den Europæiske Unions institutioners officielle sprog, sørger denne part for simultantolkning til engelsk.
 BILAG VII
 KRITERIER OMHANDLET I DENNE AFTALES ARTIKEL 26, STK. 4
 1.
 Følgende er forenelig med denne aftales rette funktion:
 a)
 støtte af social karakter til enkelte forbrugere, forudsat at den ydes uden forskelsbehandling med hensyn til tjenesternes oprindelse, og
 b)
 støtte, hvis formål er at råde bod på skader, der er forårsaget af naturkatastrofer eller andre usædvanlige begivenheder.
 2.
 Følgende kan endvidere anses for at være forenelig med denne aftales rette funktion:
 a)
 støtte til fremme af den økonomiske udvikling i områder, hvor levestandarden er usædvanlig lav, eller hvor der hersker en alvorlig underbeskæftigelse
 b)
 støtte til fremme af udviklingen af visse erhvervsgrene eller økonomiske regioner, når støtten ikke skader erhvervsmæssige operationer for de luftfartsselskaber, som parterne har interesser i, og
 c)
 støtte til at nå mål, der er tilladt i henhold til EU's horisontale gruppefritagelsesforordninger og horisontale og sektorspecifikke statsstøtteregler, som ydes i overensstemmelse med de deri fastsatte betingelser.